Vučić naseo na izmišljenu vest sajta Onion - Raskrikavanje\n15.09.2018. Vesna Radojević Foto: Printscreen\nKada je Aleksandar Vučić nakon pogibije dvojice radnika na gradilištu Beograda na vodi rekao da je to život, te da u Americi na svakih deset sekundi pogine jedan perač prozora brzo su se ljudi ispred televizora začudili nelogičnosti izgovorenog, a tviteraši odmah otkrili uzrok - predsednik Republike Srbije citirao je podatke američkog satiričnog sajta „The Onion“.\n„Što se tiče optužbi na račun države, ja hoću građanima, mislio sam da to ne govorim, hoću ljudima samo da pročitam neke podatke. Znate li da u Americi svakih deset sekundi kada taj posao obavljaju, ponavljam svakih deset sekundi, gine jedan od perača prozora. Svakih deset sekundi“, pročitao je Vučić na konferenciji za novinare podatke sa papira.\nNije se retko dešavalo da u svojim javnim istupima predsednik Vučić iznosi netačne podatke ili ih, svesno ili ne, stavi u pogrešan kontekst, ali gotovo neverovatno zvuči činjenica da je ovu računicu mogao da izgovori, a da se i sam ne zapita kako je to moguće.\nJer, ako računamo radno vreme od osam sati, ispada da dnevno u Americi gine oko 2880 ljudi. To bi značilo da na godišnjem nivou oko milion ljudi izgubi život perući prozore.\nOvi podaci, koje je predsednik Vučić izneo kao zvanične, zapravo su uzeti iz vesti objavljene 2011. godine na satiričnom američkom sajtu „The Onion“ koji je prema rečima srpskog „Njuz neta“ bio inspiracija i za njihov rad.\nAko na svakih deset sekundi pogine po jedan perač prozora u SAD onda godišnje pogine više od tri miliona perača prozora.\nTačno 3 153 600. perača prozora.\nJedan posto stanovništva SAD.\nZa dve i po godine ih pogine više nego što Srbija ima stanovnika.\n— Veljko Jozić (@veljkojozic) September 15, 2018\nOsim što ovaj sajt postoji 22 godine, a prema izboru vesti na njemu prilično jasno daje do znanja čitaocima da je u pitanju satira, svakako nije jedini izvor na internetu u potrazi za podacima o broju poginulih radnika u Americi.\nPrema podacima magazina „Forbs“ svake godine u Americi pogine oko 4 i po hiljade radnika. Kako navode, stopa smrtnosti na 100 hiljada radnika u Americi 2012. godine bila je 3,2, a u godini ranije 3,5.\nRedom su režimski mediji ovih dana prenosili velike uspehe projekta od nacionalnog značaja kada su...


Šabić: Odlukom da ne pokrene postupak zbog učešća na protestu, sud u Prokuplju štiti ...\nŠabić: Odlukom da ne pokrene postupak zbog učešća na protestu, sud u Prokuplju štiti …\nBeta 13. aprila 2022. 09:35\nPredsednik Civilnog odbora za zaštitu ljudskih prava Rodoljub Šabić danas je pozdravio odluku Prekršajnog suda u Prokuplju kojom je prekršajni nalog MUP-a protiv Snežane ilić iz tog grada, zbog učešća u demonstracijama protiv projekta Rio Tinto, stavljen van snage i utvrdjeno da se taj postupak ne može voditi.\nŠabić je ukazao da ovakva odluka daleko prevazilazi značaj pojedinačnog slučaja i da bi trebalo da služi kao primer u rešavanju mnoštva postupaka pokrenutih povodom prekršajnih naloga koje je MUP izdao protiv velikog broja gradjana širom zemlje zbog toga što su, navodno, učešćem u mirnim demonstracijama, ugrožavali bezbednost saobraćaja.\n„Odluka Prekršajnog suda u Prokuplju je ohrabrujući, kod nas nažalost nedovoljno čest primer dosledne primene načela zakonitosti i pravičnosti. Vlast je kažnjavanjem učesnika protesta, izdavanjem mnoštva prekršajnih naloga ignorisala elementarne zahteve pravičnosti. Učesnici demonstracija nisu delikventi već gradjani koji su koristili svoja ustavna prava da bi izrazili svoje nezadovoljstvo merama vlasti i upozorili na štetne posledice tih mera“, rekao je Šabić.\nDodao je da je i vlast priznala da je nezadovoljstvo gradjana bilo opravdano tako što je, na kraju, prihvatila sve zahteve protesta.\n„Da je to učinjeno blagovremeno, protesta ne bi bilo, vlast je proteste isprovocirala svojim neodgovornim i nekorektnim odnosom i nepravično je i apsurdno da za dogadjaja koje je sama izazvala kažnjava gradjane“, kazao je Šabić.\nIstakao je da odluka suda „predstavlja upozorenje policiji da njeno delovanje mora da se odvija u zakonom utvrdjenim granicama koje je dužna da poštuje“, jer je sud utvrdio da snimci koje je policija podnela kao dokaz u postupku nisu pribavljeni na zakonit način, te shodno tome ne mogu da se koriste.\n„Ovakva odluka suda je implicitan odgovor i za slučaj da su policija ili BIA za snimanje demonstranata koristili, uprkos činjenici da za to ne postoji pravni osnov, i takozvani Inteligentni video nadzor, kamere koje sa odgovarajućom softverskom podrškom omogućavaju biometrijsku identifikaciju lica“, rekao je Šabić, bivši poverenik za informacije od javnog značaja i zaštitu podataka o ličnosti.\nOn je ukazao da su „sumnje s razlogom prisutne“ iako je policija demantovala da je koristila takav nadzor, kao i da je uznemiravajuća i neobjašnjiva činjenica je da je u planu javnih nabavki MUP za prošlu godinu bila i nabavka ovog softvera iako je poznato da bi njegova upotreba bila nezakonita.


Derbi Radnički - Partizan u 4. kolu Prve A lige - Vaterpolo vesti\nPočetna » Domaća takmičenja » Derbi Radnički – Partizan u 4. kolu Prve A lige\nDerbi Radnički – Partizan u 4. kolu Prve A lige\nTakmičenje Prve A lige Srbije u četvrtom kolu obeležiće prvi ovosezonski derbi dva kandidata za titulu, Radničkog iz Kragujevca i vladajućeg šampiona beogradskog Partizana. Utakmica je na programu u Kragujevcu u sredu 24. oktora na bazenu Sportskog centra Park. Radnički će u duel sa Partizanom ući kao prvi tim na tabeli, pošto su Kragujevčani u prva tri kola zabeležili isto toliko pobeda, dok su crno-beli bili slobodni u drugom kolu pa su sa dva trijumfa sakupili šest bodova.\nPre međusobnog meča oba tima očekuju izazovi u evropskim takmičenjima. Partizan u subotu igra na Banjici treće kolo Lige šampiona protiv rumunske Oradee dok su Kragujevčani domaćini kvalifikacionog turnira za LEN Evropa Kup-a, gde će ugostiti španski Sabadelj, italijansku Florenciju, OSC Potsdam iz Nemačke i turski Juzme Istanbul.\nBeogradski tim će prema tome imati više svežine za derbi meč, ali Kragujevčani na svojoj strani imaju iskustvo i kvalitet vaterpolo zvezda koje su letos pojačale ekipu.\nVanja Udovičić, Filip Filipović, Boris Zloković i Damir Burić su asovi svetskog vaterpola i uzdanice Radničkog koji sa klupe predvodi selektor Srbije Dejan Udovičić. Uz njih u redovima Kragujevčana su i iskusni crnogorski golman Zdravko Radić, kao i proslavljeni as i bivši reprezentativac Jugoslavije, Srbije i Crne Gore i Srbije Aleklsandar Ćirić. Udovičić može da računa i na još jednog bivšeg reprezentativca Slavka Gaka kao i na ubojitog strelca Đorđa Bašića koji je do ove sezone nastupao za francuski Marsej.\nSa druge strane Partizan se oslanja na tradiciju rezultata koja govori da beogradski crno-beli od formiranja srpske lige 2006. godine nisu nijednom doživeli poraz ili igrali nerešeno u domaćim takmičenjima. Takođe, šampioni imaju uigranu ekipu koju trenira bivši kapiten Vladimir Vujasinović a predvode je reprezentativci Stefan Mitrović, Miloš Ćuk i Dušan Mandić dok je na golu pouzdani Slobodan Soro.\nBeograđani su letos ostali bez beka Milana Aleksića, centra Miloša Korolije i crnogorskog strelca Aleksandra Radovića, članova sastava koji je osvojio Evropu 2011. Ipak, na njihovo mesto dovedena su kvalitetna pojačanja u vidu Marka Matovića, crnogorskog asa Predraga Jokića, Petra Filipovića i Ivana Basare. Partizan je u svoje redove tokom letnje pauze doveo i najtalentovanijeg mladog vaterpolistu na ovim prostorima Gavrila Subotića, a u dosadašnjem toku sezone odlično je igrao i Ivan Rackov koji je postao jedan od ključnih igrača tima.\nDa li će u sredu prevagu odneti iskusan, ali neuigran tim svetskih zvezda, ili mlad i dobro uklopljen sastav pokazeće se u bazenu, a priliku da isprate festival vaterpola imaće Kragujevčani koji su do sada bili velika podrška svojoj ekipi.\nDuel će iz prikrajka pratiti i BVK Crvena zvezda, takođe kandidat za trofej šampiona koja će istog dana na svom bazenu ugostiti Singidunum. I crveno-beli će pre četvrtog kola nastupati u Ligi šampiona gde u subotu dočekuju šampiona Francuske Monpelje.\nU Ligi šampiona svoj meč u subotu će igrati i Vojvodina koja posle dva startna poraza od Breše i Barselonete gostuje u ruskom Kazanju ekipi Sinteza. Novosađani će posle izleta u Rusiju u četvrtom kolu domaćeg prvenstva igrati lokalni derbi protiv ŽAK-a u Kikindi.\nParove četvrtg kola kompletiraju Banjica i Beograd dok je slobodna ekipa Dunava.\n4. kolo Prve A lige\nBVK Crvena zvezda – Singidunum\n24/10/2012 u 09:04\nNičija nije gorela do zore. Doš*o je i taj dan……….


Siwak (miswak, misvak) prah za izradu zubne paste - gdje kupiti, cijena, iskustva\nPočetna/Aromaterapija i izrada kozmetike/Kozmetičke sirovine/Siwak (miswak) prah, kozmetička sirovina 100 g\nSiwak se stotinama godina koristi u pastama za zube i desni. Pomaže izbijeliti zube, čisti ih i održava desni zdravima.\nSiwak se stotinama godina koristi u pastama za zube i desni.\nPomaže izbijeliti zube, čisti ih i održava desni zdravima.\nKoristi se kao sastojak u pastama za zube, u koncentracijama do 30%. Uobičajeno se miješa s kalcijevim karbonatom, sodom bikarbonom, neemom, zelenom glinom i sl.


Đokić: Podržaćemo Dodika ako se kandiduje za člana Predsjedništva BiH\nObjavljeno: 03 februar 2018 . u kategoriji Republika Srpska\nSocijalistička partija podržaće lidera Saveza nezavisnih socijaldemokrata Milorada Dodika ukoliko se na predstojećim opštim izborima kandiduje za člana Predsjedništva BiH iz Republike Srpske, rekao je danas predsjednik SP Petar Đokić.\nĐokić je istakao da lično nema ništa protiv da Dodik bude kandidat za srpskog člana Predsjedništva BiH.\n- Podržaćemo ga u tome, jer smatramo da Dodik svojim kapacitetom može dati veliki doprinos uređenju odnosa u BiH i obezbjeđenju stabilnosti unutar BiH, ali na realnoj politici koja podrazumijava uvažavanje Republike Srpske, uvažavanje odnosa u BiH zasnovanim na principima pune ravnopravnosti svakog konstitutivnog naroda i onoga što je Dejtonski sporazum jasno rekao - rekao je Đokić novinarima u Ugljeviku.\nNa novinarsko pitanje da li je unutar SP i vladajuće koalicije o pojedinačnim kandidaturama za izbore bilo riječi, kao i o mogućnosti da Dodik bude kandidat za srpskog člana Predsjedništva BiH, Đokić je odgovorio da se o tome razgovaralo.\n- Razgovarali smo o tome da gradimo politiku i da zajedno nastupimo na izborma za pojedinačne funkcije, o tome smo govorili kao predsjednici vladajućih partija i vjerujem da ćemo se oko toga moći dogovoriti. Ostavili smo da to pitanje razmatramo dodatno u konsultacijama koje će uslijediti u terminu i kada to zajedno procijenimo - naveo je Đokić.\nOn je istakao da je cilj SP da na predstojećim izborima ima 100.000 glasova u Republici Srpskoj, te da tako pojačaju kapacitet učešća u Narodnoj skupštini Republike Srpske, ali i u Parlamentarnoj skupštini BiH.


Izvor: Radio Televizija Vojvodine, 07.Avg.2020, 03:08\nMinistar finansija Siniša Mali kaže da će danas biti isplaćeno 60 odsto minimalca za više od milion zaposlenih u privatnom sektoru i istakao da je time pokazano da privreda može da se osloni na državu u trenutku kada je to najpotrebnije.\nOn je za portal B92 naglasio da je prvi paket mera privredi podrazumevao tri minimalca, te je za više od milion radnika isplaćeno oko 800 miliona evra.\nOvim isplatama, kako je rekao, pokriven je veći deo poslovne godine malim >> Pročitaj celu vest na sajtu Radio Televizija Vojvodine << i srednjim firmama u privatnom sektoru, a minimalac nije bila jedina podrška.\n"Kada se saberu iznosi odloženog plaćanja poreza i doprinosa, minimalci isplaćeni privredi, kao i novac koji je država obezbedila građanima u vidu jednokratne pomoći od 100 evra, dolazi se do cifre od oko 278 milijardi dinara", naveo je Mali.\nNapomiinje da je moratorijum na kredite (avgust i septembar) još jedan dodatni alat da se prebrodi kriza.\n"Ko je likvidan i ima sredstava, treba da izmiruje svoju ratu na vreme. Na prvi udar pandemije NBS je reagovala efikasno i odlučno, omogućila je građanima i privredi zastoj u otplati obaveza prema bankama i davaocima finansijskog lizinga na period od tri meseca", naveo je on.\nZbog korona krize sve svetske ekonomije doživele su pad, a ministar Mali navodi da rezultati u Srbiji ohrabruju, da je u prvih šest meseci zabeležen pad privrede od 0,9 odsto dok su sve druge privrede sveta doživele dvocifreni pad.\nNapominje da je EU u drugom ovogodišnjem tromesečju zabeležila rekordan pad ekonomske aktivnosti od oko 12 odsto. Američka ekonomija, inače najveća na svetu, u drugom tromesečju potonula je neverovatnih 32,9 odsto na godišnjem nivou, što su analitičari već ocenili kao "istorijsko".\nBez obzira na korona krizu ministar je naglasio da neće biti smanjivanja penzija i plata u javnom sektoru, otpuštanja ili zaboravljanja bilo koje ugrožene socijalne grupe.\nDrugi paket mera usmeren i na nove privrednike\nNoviMagazin.rs: Sutra isplata 60 odsto minimalne zarade za više od 235.000 firmi\nDanas: Sutra isplata 60 odsto minimalne zarade za više od 235.000 firmi\nBeta: Sutra isplata 60 odsto minimalne zarade za više od 235.000 firmi


Стефановић: Људи воле да виде своју војску, њеним јачањем не шаљемо агресивну поруку\nHomeDRUŠTVOStefanović: Ljudi vole da vide svoju vojsku, njenim jačanjem ne šaljemo agresivnu poruku\nStefanović: Ljudi vole da vide svoju vojsku, njenim jačanjem ne šaljemo agresivnu poruku\nMinistar odbrane Nebojša Stefanović rekao je za RTS da jačanjem vojske šaljemo poruku da Srbija zna da kada ima snažnu vojsku ne strepi od toga da li će je neko napasti. Šaljemo poruku da nećemo dozvoliti da naš narod bilo ko napada, istakao je Stefanović.\nSvečani dan u subotu na Trgu Nikole Pašića u Beogradu – 139 kadeta biće promovisano u prve oficirske činove.\nSvečanosti će prisustvovati i predsednik Srbije, a program će uveličati i Avijacija Vojske Republike Srbije i nastupi ansambla Stanislav Binički i orkestra Garde.\nMinistar odbrane Nebojša Stefanović rekao je, gostujući u Dnevniku RTS-a, da je to posebna stvar ne samo za vojsku nego i za sve građane Srebije\nPrema njegvoim rečima, promocija najmlađih oficira, potporučnika naše vojske znači da ćemo od sutra imati nove oficire oklopnih jedinica, pešadije, logistike, ABHO i vojnog zdravstva.\nPromocija najmlađih oficira Vojske Srbije\n„Želim da se zahvalim ljudima u vojnom zdravstvu koji svakoga dane rade mnogo poslova da zaštite stanovništvo, pridružujem se apelu za vakcinaciju jer je to jedina moguća zaštita“, rekao je Stefanović.\nMinistar kaže da će danas biti generlana proba u 17 sati. „Molim za razumevanje građane, ljudi vole da vide svoju vojsku i to je posebna čast, ponos i dika biti oficir vojske“, rekao je ministar odbrane.\n„Apelujemo na poštovanje epidemioloških mera, dali smo i uslove – nošenje maski i propisno rastojanje, biće roditelji naših najmlađih oficira, da dođu ljudi i da vide svoju vojsku, promociju, imaćemo lep kulturno-umetnički program, ali i nalet avijacije i avione našeg ratnog vazduhoplovstva“, kaže on.\nKakvu poruku šalje vojska\nStefanović je rekao da će predsednik Srebije nagraditi troje najuspešnijih kadeta i dodaje da je Vučić davao zadatak da vojska bude što je moguća jača da bi štitila zemlju.\n„Jačanjem svoje vojske ne šaljemo agresivnu poruku, već poruku da Srbija ta koja zna da kada ima snažnu vojsku nije strepela od toga da li će je neko napasti. Spremni smo da sa svima u regionu i svetu gradimo mir i stabilnost. Šaljemo poruku da nećemo dozvoliti da naš narod bilo ko napada i ugrožava našu teritoriju, to je pristojno i jasno“, istakao je Stefanović.\n„Ono što je bio zadatak u mandatu koji imam je da povećamo standard pridanicima vojske i da radimo na razvoju domaćeg naoružanja, da se opremamo najsavremenijim svetskim i da u skladu sa mogućnostima zemlje imamo neuporedivo jaču vojsku nego u porethodnim vremenima. Bilo je perioda u istoriji kada je vojska bila na niskim granama, rekao je Stefanović.\nKako kaže, lepša tema je prmocija kadeta. „Imao sam priliku da razgovaram sa velikim brojem tih ljudi. Kada vidite u njima želju da sutra ujutru nastave profesionalnu karijeru kao oficiri, shvatite zašto je vojska tako posebna i neraskidivo vezana sa svojim narodom“, podvukao je Stefanović.\nMinistar odbrane iz Bih u Srbiji\nStefanović kaže da je politika predsednika Vučića, koju je predstavio i kroz ideju Otovreni Balkan, da moramo da gledamo svoje komšije i svoju zemlju i da gradimo stabilnost, što je bolje po privlačenje investicija, kapital.\nPodseća da se kod nekih zemalja u okruženju koje nemaju stabilnost, kapital plaši takvih okruženja.\nMinistar odbrane iz BiH dolazi u zvaničnu posetu Srbiji, a sedam kadeta iz BiH se obučavaju, i sutra će biti promovisani, tako da će biti prisutan i na toj promociji.\n„Čak i kada se ne slažemo oko svih tema, moramo da gradimo stabilnost i za sebe i svoje komšije, razgovaraćemo o vojnoj saradnji, vojnom zdravstvu. Posle 2013. ovo je prva poseta ministra odbrane iz BiH, možemo da razgovaramo kako da unapredimo saradnju na korist svih građana“, rekao je Stefanović.\nPovećanje plata u vojsci\nStefanović kaže da je važno da razgovarate sa ljudima, to je dobar princip, neke strašine ne žele da kažu svaki detalj.\n„Kada razgovarate s ljudima koji svakodnevno rade u čizmama koje nose na terenu možete da čujete kakva je čizma, od ljudi koji rade na održavanju sredstava možete čuti kako se održava, kakvi su problemi“, kaže on.\nKada pitate ljude šta su im motivi, želje i snovi, vrlo je važno da postoji visok nivo posvećenosti, da su spremni da rade danonoćno, ističe ministar odbrane.\nStefanović kaže da je Vučić imao je sluha za probleme u tom sektoru i šta je potrebno za Vojsku i podvlači – da bi vojska postala atraktivnija potrebno je povećanje plata.\n„Imali smo i vanrendo povećanje plata, očekujem da kada bude naredno vrlo brzo za sve u javnom sektoru to bude i za pripadnike vojske, biće sigurno, vidim ekonomske trendove koji su odlični, ali ne želim da budem nedogovoran. Ako zemlja dobro ide, biće više novca“, kaže on.\nSvakako će, kako kaže, najveće povećanje biti za profesionalen vojnike, pa za oficire i podoficire, da bi to bilo konkuretno zanimanje. Privreda raste i to mora da se odslika i u ovom sektoru, rekao je Stefanović.\nSeptembarska klasa počinje dobrovoljni vojni rok\nMinistar je izneo podatak da je više od 440 regruta u ovom pozivnom roku, to će biti najveći broj u poslednje četiri godine, ako tako bude i u decembru.\nPodseća da je 15. septembra – Dan nacionalne zastave – Srbija i RS slave kao uspomenu na probijanje Solunskog fronta 1918.\n„Na Ušću će biti veliki taktičko-tehnički zbor, biće prikazano preko 130 sredstava naoružanja, da pokažemo domaću pamet što smo imali, modernizovali. Uvek imamo nešto novo, da vidite koliko je vojska napredovala, koliko je snažna i koliko uz pomoć domaće pameti možemo da iskoristimo“, zaključio je Stefanović.\nNajava tretmana suzbijanja komaraca na teritoriji Grada Subotice\nPutin razgovarao sa Lukašenkom, a Bajden sa Sijem


Srpska lista mora na saslušanje 'milom ili silom' - Gorapress.net\n10.06.2022. u 20:05\nSrpska lista mora na saslušanje 'milom ili silom'\nPoziv Specijalnog tužilaštva na saslušanje niko ne može da izbegne, kaže za Radio Slobodna Evropa (RSE) bivši tužilac pri ovoj pravosudnoj instituciji Sulj Hodža (Sulj Hoxha).\nDa nekim srpskim građanima, privrednicima, gradonačelnicima, poslanicima i političkim predstavnicima, kosovska policija pokušava da uruči poziv za saslušanje zbog "napada na ustavni poredak Kosova", rekao je još 25. aprila je na vanrednoj konferenciji za novinare predsednik Srpske liste Goran Rakić.\nHodža dodaje da, ako se neko ne odazove pozivu, nadležni imaju pravo da tu osobu privedu, odnosno uhapse. Podvlači da se poziv ne šalje po drugi put.\n"Odbijanje (pojedinca da primi poziv) može dovesti do odlaganja, ali će definitivno (saslušanje) biti obavljeno", naglasio je Hodža.\nSrpska lista je vodeća partija kosovskih Srba i ima podršku zvaničnog Beograda.\nRakić je u međuvremenu 9. juna potvrdio i da je poziv stigao njemu, ali i potpredsedniku Srpske liste Igoru Simiću i članu predsedništva Slavku Simiću.\nInače, Goran Rakić je ministar za zajednice i povratak u Vladi Kosova na čelu sa premijerom Aljbinom Kurtijem, Igor Simić je poslanik u Skupštini Kosova ispred Srpske liste, dok je Slavko Simić zamenik predsednika kosovskog Parlamenta.\nRakić je ponovio stav Srpske liste da se niko sa navodnih spiskova neće odazvati saslušanju te da će u slučaju hapšenja "uslediti protesti svim demokratskim i nedemokratskim sredstvima pa čak i sprovođenje građanske neposlušnosti".\nRSE se obratio Specijalnom tužilaštvu Kosova s upitom zbog čega se vode procesi protiv nekih pojedinaca sa severa Kosova i koji su dalji koraci, ali do objavljivanja ovog teksta odgovor nije stigao.\nPredsednik Srpske liste Goran Rakić je ranije naveo kako Specijalno tužilaštvo navodno vodi postupak protiv više od 70 pripadnika srpske nacionalnosti sa severa Kosova zbog učešća na protestima od prošle godine, ali nije precizirao o kojim protestima se tačno radi.\nIz Policije Kosova za region sever je ranije za RSE potvrđeno da policija pojedincima uručuje pozive, ali nisu precizno naveli šta stoji u tim pozivima, kome se uručuju i da li je neko prihvatio da primi poziv.\nRSE se ovim povodom obratio i Ministarstvu unutrašnjih poslova Kosova, ali do objavljivanja ovog teksta niko nije odgovorio na upite.\nKada su protestvovali Srbi na severu?\nKosovska policija saopštila je da je u toj akciji zaplenjena "švercovana roba, vredna više stotina hiljada evra", a zatvoreno je nekoliko alternativnih puteva, koji su se koristili za krijumčarenje robe.\nTakođe, lokalni Srbi na severu Kosova su septembra prošle godine dve nedelje držali u blokadi dva granična prelaza Jarinje i Brnjak, nakon što je Vlada Kosova uvela recipročne mere Srbiji oko registarskih tablica.\nNa tim prelazima su sve vreme sa građanima bili i predstavnici Srpske liste.\n"Tužilaštvo moralo da spreči dezinformacije"\nVeroljub Petronić, izvršni direktor nevladine organizacije Humani Centar Mitrovica, koji se bavi i bezbedonosnim pitanjima, smatra da je Specijalno tužilaštvo iz Prištine trebalo odavno u javnost da izađe sa preciznim podacima oko procesa koji se vode protiv nekih pojedinaca.\nPrema njegoovj oceni, jedino na taj način je mogla da se izbegne moguća destabilizacija.\nOvako, kaže Petronić, kruže razne dezinformacije a narod je uplašen jer putem aplikacije Viber kruže razni spiskovi s imenima ljudi iz redova srpske zajdnice sa severa Kosova.\n"Tako se širi strah kod građana koji može da destabilizuje, ionako već nestabilnu situaciju. Sama činjenica kada neko zna da je na nekom spisku, ne znajući da li je taj spisak tačan ili nije tačan. Skoro se Policija oglasila da ima saznanja da se traga za nekim licima", podvlači Petronić u izjavi za Radio Slobodna Evropa.\nU tom kontekstu, dodaje on, državni tužilac Kosova je bio u obavezi da razjasni kako su ti spiskovi došli do samih građana i za šta se oni tačno terete.\nPetronić navodi da je sada već i evidentno da će prva hapšenja izazvati proteste građana.\n"Plašim se da se na tome neće završiti, nemiri su neminovni", smatra Petronić.\n"Moguća eskalacija situacije"\nI politički analitičar iz Prištine Agon (Maliqi) Maljići ocenjuje da situacija na severu Kosova može da eskalira ukoliko pojedinci nastave da odbijaju pozive tužilaštva i ako policija bude morala da reaguje.\nOn u izjavi za RSE navodi da niko ne bi trebao da bude iznad zakona, ali da u ovom slučaju tužilaštvo ipak treba da razmotri moguće opasnosti po bezbedonosnu situaciju, te da pronađe načina da upravlja situacijom.\n"Pretnje bojkotom institucija ili (najava) građanske neposlušnosti su stalne na severu (Kosova) ali se do sada nisu ostvarile. Da li će se tako biti i dalje, nije jasno. Nejasan je i stav Beograda oko tog razvoja situacije", kaže Maljići.\nSmatra i da bi Beograd ovu situaciju mogao da iskoristi za sticanje političkih poena na međunarodnoj sceni, odnosno za narativ kako se na Kosovu "progone Srbi".


ATP ISTUPIO PROTIV SVETSKOG LUDILA: Kaznio Vimbldon zbog zabrane Rusima i Belorusima da igraju turnir – nema osvajanja bodova - Naša Borba\nLONDON – ATP je doneo odluku da oduzme bodove Vimbldonu, kao odgovor na sankcionisanje ruskih i beloruskih igrača, koji neće moći da nastupe u Londonu. To znači da se bodovi osvojeni na ovogodišnjem Vimbldonu ne računaju, ali da finansijske nagrade ostaju na snazi.\n„Sposobnost igrača bilo koje nacionalnosti da učestvuju na turnirima na osnovu zasluga i bez diskriminacije je fundamentalna za nas. Odluka Vimbldona da zabrani ruskim i beloruskim igračima da se takmiče u Velikoj Britaniji ovog leta podriva ovaj princip i integritet sistema ATP rangiranja i nije u skladu sa našim sporazumom o rangiranju”, ističe se u saopštenju, prenosi Tanjug.\nOvo je do sada neviđena kazna u svetu tenisa. Novak Đoković brani titulu na Vimbldonu i ali neće morati da brani 2.000 bodova osvojenih prošle godine.\nNi VTA neće dodeljivati bodove\nPARIZ – Svetsko udruženje teniserki (VTA) saopštilo je večeras da ni oni neće dodeljivati bodove na ovogodišnjem Vimbldonu, ako se ne promeni odluka o zabrani nastupa ruskih i beloruskih igrača na trećem grend slemu u sezoni.\n„Zbog odluke Vimbldona da ne ispuni svoju obavezu da koristi VTA rang listu za odlučivanje o nastupu na turniru i zbog presedana, koji nije zasnovan na rezultatima, VTA je donela tešku odluku da ne dodeljuje bodove na Vimbldonu ove godine”, navodi se u saopštenju te organizacije, prenosi Beta.\nPrethodni tekstDRAGAN ĐILAS: Ponovo bih išao na sastanak sa Vučićem\nSledeći tekstJOŠ NE RAZMIŠLJAJU O OBNOVI UKRAJINE: Liderima G7 se baš i ne žuri da daju pare! Kakvi su to licemeri!


MMF Grčkoj: Dovršite započete reforme - Studio B\nMMF Grčkoj: Dovršite započete reforme\nMMF Grčkoj: Dovršite započete reforme Tanjug\nRegionRegion Pocetna 12. 03. 2019. 16:05:36\nGrčka treba da nastavi sa sprovođenjem nedovršenih ekonomskih reformi kako bi smanjila rizike po svoj oporavak u srednjem roku, saopštio je danas Međunarodni monetarni fond u prvom izveštaju o Grčkoj otkako je ta zemlja u avgustu prošle godine izašla iz trećeg programa pomoći.\nMMF sada očekuje da će grčka privreda ove godine porasti po stopi od 2,4 odsto, a 2020. godine po stopi od 2,2 odsto, da bi u narednim godinama došlo do usporavanja, prenosi agencija Rojters.\nPrivrednom rastu u ovoj godini pomoći će veća potrošnja nakon nedavnog 11-procentnog povećanja minimalne plate, prvog od početka krize.\nMeđutim, rastući pritisci na korporativne zarade i zaokret u reformama na tržištu rada mogli bi da ugroze zapošljavanje u zemlji, u kojoj je stopa nezaposlenosti 18 odsto, a bankarski sektor je i dalje ranjiv, ocenjuje MMF.\n„Grčka treba da preispita skorašnje promene u principima kolektivnog pregovaranja i nastavi sa implementacijom nedovršenih reformi“, saopštio je MMF.\nZvanična Atina bi, kako se ocenjuje u izveštaju, trebalo da sreže poreske stope, poveća investicije i da se pripremi za potencijalne budžetske rizike, među kojima je i povećanje budžetske potrošnje u slučaju da sudske odluke obore meru o smanjenju plata i penzija u javnom sektoru.


Dr Antoni Fauči, direktor američkog Nacionalnog instituta za alergiju i zarazne bolesti, rekao je za kanadski Si-Bi-Si Njuz da se COVID-19 prvenstveno širi na nivou domaćinstva, među manjim grupama ljudi.\nRekao je i da su testiranje na asimptomatsko širenje bolesti i nastavak praktikovanja osnovnih preventivnih mera poput pranja ruku, fizičke distance i nošenja maski ključni za sprečavanje širenja virusa širom sveta.\nJedan od najboljih svetskih stručnjaka za zarazne bolesti smatra da se uprkos početnim uspesima u kontrolisanju pandemije i Kanada suočava sa sve gorom situacijom.\n"Trenutno je čitava planeta u nevolji. Evropska unija, ako pogledate broj novih infekcija, je van kontrole. Sjedinjene Države potpuno. Kanada, kojoj je navodno išlo tako dobro, takođe ulazi u nevolje", ocenio je Fauči.\nViše od 900 zaposlenih u čuvenoj američkoj klinici "Majo" zarazilo ze koronom za dve nedelje, evo gde su skoro svi "pokupili" virus\nKaže i da se virus širi prvenstveno na "nivou domaćinstva" među manjim grupama ljudi koji možda i ne znaju da su zaraženi i upozorava da je to nešto na šta treba obratiti pažnju, posebno kako se bliže praznici i hladniji meseci.\n"Ako samo testirate ljude koji su ispojavaju simptome propustiće se širenja zaraze u zajednici", upozorio je.\n"Vakcina je svetlo na kraju tunela"\nFauči kaže da je iznenađen rezultatima ranih ispitivanja vakcina Fajzera i Moderne, koji su pokazali efikasnost od preko 90 odsto, ali trvdi da još nije vreme za slavlje.\n"Iako još nije poznato da li će vakcine pružiti dugotrajni imunitet na COVID-19, činjenica da je vakcina Moderna takođe sprečila tešku bolest kod učesnika u fazi 3 bila je zapanjujuće impresivna", kazao je Fauči.\nOn se nada da će ljudi biti vakcinisani protiv COVID-19 do sredine 2021. godine, ali je naglasio da države do tada ne mogu napustiti mere javnog zdravlja.\n"To bi bila katastrofa", poručio je i dodao da smatra da je vakcina "pomoć na putu i svetlo na kraju tunela", ali da je još pred nama dug put.\nFauči: Vakcina "široko dostupna" kad zađemo u 2021. godinu\nFauči: Razmatramo opciju grupnog testiranja\nVodeći američki epidemiolog Fauči: Rezultati testiranja vakcine kompanije "Moderna" mogli bi da budu na nivou "Fajzera"


Đeljošaj sljedeće nedjelje boravi u zvaničnoj posjeti Sjedinjenim Američkim Državama – Borba\nPredsjednik Opštine Tuzi i lider Albanske liste Nik Đeljošaj, od sljedeće nedjelje će boraviti u zvaničnoj posjeti Sjedinjenim Američkim Državama.\nPlanirano je da se Đeljošaj sastane sa dijasporom, američkim kongresmenima, senatorima, zvaničnicima Stejt departmenta. Biće ovo prilika da Đeljošaj upozna sagovornike sa razvojem opštine Tuzi kao najmlađe opštine u Crnoj Gori, odnosima Tuzi sa ostalim opštinima kao i sa Vladom Crne Gore.\nPrema informacijama CdM-a, tema razgovora će biti i status Albanaca u Crnoj Gori, prije svega u novim okolnostima i promjeni vlasti u Crnoj Gori i činjenici da predstavnika manjinskih naroda nema u Vladi Zdravka Krivokapića, što je prvi put u posljednje dvije decenije. Krivokapić je na ovaj način manjine lišio nogućnosti donošenja odluka na državnom nivou.


Nemci razočarani: Kod nas radije rade za male pare\nM. D. 22. marta 2017. 09:35\nIntegraciju izbeglica u tržište rada u Nemačkoj otežava trend prema kojem se izbeglice radije odlučuju za jednostavne, slabije plaćene poslove, nego za stručno obrazovanje, pokazala je studije nemačkog Instituta za ekonomska istraživanja iz Kelna.\n„Izbeglice se svesno odlučuju za jednostavne poslove koji su slabije plaćeni, umesto stručne kvalifikacije koja otvara perspektivu bolje plaćenih radnih mesta“, rekla je Regina Flake iz Instituta.\nPrema studiji, urađenoj za potrebe Ministarstva ekonomije Nemačke, izbeglice često nisu svesne prednosti obrazovanja u odnosu na jednostavnije poslove koji u početku donose više novca nego obrazovanje.\n„Mi ne smemo da dopustimo da se taj trend ustali, nego moramo da učinimo sve da se izbeglice privole na nemački dualni obrazovni sistem, koji se sastoji većim delom od stručne nastave u samim pogonima i manjim delom od teorijske nastave u školama“, rekla je Flakeova i dodala kako je spremnost nemačkih poslodavaca da zapošljavaju izbeglice velika.\nProblemi prilikom zapošljavanja su i nedostatak svedočanstava o dosadašnjoj stručnoj spremi izbeglica i nepoznavanje nemačkog jezika.\nČak 85 odsto upitanih poslodavaca, koji su dali šansu izbeglicama za obrazovanje, ukazuje na problem nepoznavanja nemačkog jezika.\n„Nada da će izbeglice ublažiti nedostatak stručnih radnika je splasnula“, rekao je direktor Instituta Mihael Huter.\nPrema njegovim rečima, izbeglici treba četiri do pet godina za integraciju, ali yz spremnost za stručno usavršavanje na nemačkom tržištu rada.


Ovim tomom obuhvaćene su odrednice koje pripadaju slovima V i G, a na 760 strana ovog enciklopedijskog primjerka, na A 4 formatu, predstavljeno je ukupno 1450 odrednica, 520 fotografija i 17 karata. Drugi tom Enciklopedije štampan je u skladu sa svim standardima i identičnih je korica, boje, tiske i gotovo istog obima kao i prvi tom. Tekstovi odrednica obradili su preko 40 oblasti, a na njima je radil 15 stručnih redakcija sa 323 saradnika, pored stalnog stručnog tima od deset ljudi. Imajući u vidu veliki broj različitih saradnika i oblasti, ostvarena je maksimalna ujednačenost u sadržaju i obradi odrednica, kao i ravnomjerna zastupljenost obuhvaćenih oblasti.\nNajzastupljenije su odrednice o naseljenim mjestima kojih ima 377 (26 %), potom slijedi 240 odrednica iz oblasti istorije (16,50%), obrazovanja svih stepena 179 (12,30%), crkve i religije svih konfesija 83 (5,70%), te sporta, prirodnih nauka, društvenih nauka i drugo.\nNaseljena mjesta zauzimaju najveći dio sadržaja Enciklopedije, jer je upravo u tome njena najveća specifičnost u odnosu na druga enciklopedijska izdanja, a u Republici Srpskoj ih, pored 57 opština i sedam gradova, ima 26500. Time je predstavljen prostor Republike Srpske i u istorijskoj i u sadašnjoj dimenziji.


EXPRES VESTI - Hitna pomoć: Jedna osoba ranjena, petoro povređeno u saobraćajnim nezgodama\nHitna pomoć: Jedna osoba ranjena, petoro povređeno u saobraćajnim nezgodama\tAutor: expres 26 | 11 | 2015\tBEOGRAD, 26. novembra 2015. (Beta) - U saobraćajnim nesrećama protekle noći u Beogradu pet osoba je povređeno, a u incidentu na raskrsnici Trgovačke i Vodovodske ulice u pucnjavi je ranjen mladji muškarac, rekli su jutros u Hitnoj pomoći.\nMuškarac koji je ranjen sinoć oko 22.45 u naselju Žarkovo sa prostrelnom ranom butine prevezen je na Vojno-medicinsku akademiju, rečeno je agenciji Beta.\nU saobraćajnoj nesreći koja se dogodila oko ponoći, vozač automobila zadobio je povrede glave, vrata i grudnog koša kada je udario u trafostanicu u Ulici Edvarda Griga u Resniku.\nJedan pešak povređen je oko 20.40 u naselju Braće Jerković na okretnici autobusa 26. On je zadobio povrede grudnog koša.\nMlađa muška osoba zadobila je tupu povredu ramena u saobraćajnoj nezgodi sinoć oko 21.00 na kružnom toku kod zgrade oštine na Novom Beogradu.\nU saobraćajnom udesu koji se dogodio oko 23.45 na uglu Ulice Zdravka Čelara i Preradovićeve mlađi muškarac povredio je vrata i stomak, zbog čega je prevezena u Kliničko-bolnički centar Zvezdara.\nMlađi muškarac povređen je i u nesreći na Bulevaru Kneza Aleksandra. Nesreća je prijavljena oko sat vremena posle ponoći, a mladić je zbog istegnuća vrata prevezen na VMA, rekli su u gradskoj službi Hitne pomoći.\n« Hitna pomoć: Noć bez saobraćajnih nesreća u Beogradu\tHitna pomoć intervenisala 93 puta, 16 na javnom mestu »


Radio TV Stara Pazova - Regresiranje troškova prevoza\nDo 30. novembra otvoren je konkurs za regresiranje troškova prevoza studenata u međumesnom saobraćaju za školsku 2015/2016. godinu, a sredstva za ove namene obezbeđuje Autonomna pokrajina Vojvodina. Pravo da konkurišu imaju studenti koji imaju prebivalište na teritoriji Opštine Stara Pazova, koji svakodnevno putuju na međumesnoj relaciji od mesta stanovanja do visokoškolskih ustanova i ako nisu korisnici smeštaja u studentskim centrima. Uslov je i da se školuju na teret budžeta, da prvi put upisuju godinu studija i da nisu korisnici studentskih stipendija i kredita, kaže Željko Šolaja, načelnik Odeljenja za društvene delatnosti. Uz prijavu na konkurs, na pisarnici u zgradi opštine, treba priložiti uverenje o prebivalištu ili kopiju lične karte sa upisanom adresom stanovanja, potvrdu visokoškolske ustanove koju pohađaju, kopiju indeksa na kojoj se vidi upisan poslednji semestar, a treba priložiti i kopiju aktivne kartice tekućeg računa banke.


Hadžić čeka izručenje Hagu\nDok mediji "čeprkaju" po životu Gorana Hadžića tokom sedmogodišnjeg skrivanja i otkrivaju da je tokom tog vremena uspostavio novu vanbračnu zajednicu, domaća i međunarodna javnost postavljaju ozbiljnija pitanja o tome ko je pomagao Hadžiću u skrivanju, kao i da li je ovim hapšenjima Srbija obezbedila kandidaturu za članstvo u EU.\nS obzirom da se pismeno odrekao prava na žalbu na odluku o izručenju, poslednji haški optuženik Goran Hadžić mogao bi da se već do kraja nedelje nađe u Tribunalu u Hagu, izjavio je dan nakon njegovog hapšenja branilac Toma Fila:\n"On će biti transferisan u Hag onog momenta kada završi sa posetom familije. To će biti danas i deo familije sutra. Ja ne mogu da vam kažem tačan datum, ali od petka uveče pa na dalje to može da se desi."\n"Kada će biti izručen – naravno zavisi od bezbednosnih procena, a to se neće znati do samog momenta izručenja", naveo je Bruno Vekarić, zamenik specijalnog tužioca za ratne zločine.\nGoranu Hadžiću su danas u posetu došli supruga Živka, sin Srećko i sestra, a mediji otkrivaju da je ovaj haški begunac tokom sedmogodišnjeg skrivanja imao i vanbračnu vezu u kojoj ima dete, kao i da bi tokom sutrašnjeg dana i njegova nevenčana supruga trebalo da dođe u posetu.\nAli više od pitanja Hadžićevog privatnog života javnost u Srbiji, kao i međunarodna zajednica postavljaju pitanje pomagača koji su sedam godina učestvovali u skrivanju poslednjeg haškog begunca. Iz Rusije stiže negiranje tvrdnji da se Hadžić krio u toj zemlji, a vlasti u Srbiji obećavaju istragu o ovom pitanju.\nTakođe, u Srbiji se, nakon uklanjanja haške prepreke sve glasnije postavlja pitanje novih uslova za pristupanje EU, a kao najčešći mogući odgovor pominje se Kosovo. Ministar policije Ivica Dačić je apelovao da Unija ne postavlja nove uslove i poručio da Srbija neće učiniti ništa protiv sebe samo da bi postala članica EU. Ako se priznavanje Kosova postavi kao uslov, onda Srbija treba jasno da kaže da to ne prihvata, rekao je Dačić.\nA kako je poručio šef Delegacije EU u Srbiji, hapšenjem Ratka Mladića i Gorana Hadžića uklonjen je značajan teret, ali odluka o kandidaturi Srbije ne zavisi samo od toga, već i od drugih pitanja:\n"Prvi element je nastavak unutrašnjih reformi, ispunjavanje 96 mera iz Akcionog plana o tome kako da se te reforme sprovedu i inplementiraju i to je obaveza koja mora biti ispunjena. Drugi element je razvoj regionalne saradnje kao i proces pomirenja u regionu", istakao je Vensan Dežer.\nA povodom izjave specijalnog tužioca za ratne zločine Vladimira Vukčevića da su i pojedini sveštenici Srpske pravoslavne crkve učestvavali u skrivanju Gorana Hadžića, patrijarh srpski Irinej danas je rekao da su izjave bez imena i dokaza besmislene i da Crkva nema ništa sa tim.


Stručno usavršavanje po meri nastavnika - Obrazovno kreativni centar\nStručno usavršavanje po meri nastavnika\nPosted 28/10/2019 1\nSvuda u svetu, pa tako i na našim prostorima, nosioci kvalitetnog obrazovanja su zaposleni u obrazovnom sistemu, odnosno oni koji rade sa učenicima. Ne treba osporavati tehnologiju, savremene tokove, digitalizaciju nastave, ministarstva, zavode ... ali treba znati da je dobar obrazovni sistem onaj koji ima dobre kadrove. To je možda tako u svakom sektoru, ali u obrazovanju najizraženija činjenica treba da bude da se učenje ne završava sticanjem diplome sa fakulteta. Danas u školu dolaze deca sa drugačijim stavovima i drugačijim potrebama nego što je to bilo ranije, pa mi nastavnici moramo da nađemo način da se prilagodimo i ponudimo im obrazovanje kakvo zaslužuju. Da bismo to uspeli, neophodno je da se usavršavamo i napredujemo.\nNažalost, današnji sistemi usavršavanja nastavnika su veoma komplikovani i često opterećuju nastavnike. Obuke, seminari, konferencije, stručni skupovi - često nam oduzimaju vreme, pa i novac, a najčešće ne dobijamo ništa konkretno od znanja i veština. Ovo je slika koja je slična u celom regionu, jer su i obrazovni sistemi slični, kao i zaposleni. Primetivši određene nedostatke, kreirali smo sistem onlajn stručnog usavršavanja u kome nema putovanja, nema izgubljenih vikenda, dodatnih troškova i nadoknade časova. Kroz onlajn seminare možete usavršavati svoja znanja i razvijati veštine od kuće. Važno je napomenuti da onlajn seminar nije isto što i vebinar, i da se na onlajn seminaru ne sedi i gleda video nekog predavača, već je učesnik postavljen u aktivnu ulogu u kojoj uči i napreduje, rešava zadatke, testove, vežba i komunicira sa kolegama iz celog regiona. Detaljnije o ovom načinu rada možete pročitati klikom na sledeći link: Način rada na onlajn seminarima.\nOno što već osam godina radimo sa nastavnicima u Srbiji i Crnoj Gori, želimo da ponudimo i nastavnicima u Bosni i Hercegovini. Mi imamo veliki broj akreditovanih seminara, ali za početak bismo vam predstavili dva koja počinju 18. novembra. Ovo su veoma kvalitetni seminari, koji razvijaju bazične veštine i čiji sertifikati učesnicima popunjavaju portfolio i omogućavaju napredak u struci. Kotizacija za seminare je veoma prihvatljiva i nema nikakvih dodatnih troškova.\nSeminar: Osnove dobre komunikacije\nSertifikat: 28 sati\nCena: 24 KM (1400 din)\nNa ovom seminaru očekuju vas teme i sadržaji koji će vam pomoći da unapredite jednu od najvažnijih veština bez koje ne možete biti dobri u tome što radite. Učenici sa novim stavovima i novim vrednostima, kolege sa strepnjama, direktori sa nadanjima, roditelji sa problemima su ono što nas okružuje. Da bismo uspešno funkcionisali u teškim okruženjima, potrebno je da imamo veštinu koja će nam pomoći u rešavanju raznih problema. Mi, kao i mnogi drugi nastavnici, stručni saradnici i direktori sa naših seminara, smatramo da se dobrom komunikacijom mogu rešiti svi problemi.\nDetaljnije o temama i sadržaju na ovom seminaru možete pogledati na sledećoj stranici: Onlajn seminar ODK\nSeminar: Osnove računarske pismenosti\nSertifikat: 26 sati\nSam naziv vam govori o tome koliko je ovo važna veština, veština bez koje ne možemo da budemo dobar nastavnik, stručni saradnik, direktor ... Ne možemo više govoriti da je ovo veština budućnosti, već veština sadašnjosti. Naši učenici ne oklevaju u korišćenju tehnologije, koriste je od najmlađeg uzrasta u različite svrhe: za komunikaciju, zabavu, učenje ... Možda neko od nas prosvetnih radnika smatra da je moguće da dočeka penziju, a da ne koristi računar i tehnologiju u svom radu, ali definitivno je u krivu. Možda je moguće, ali onda nemamo pravo da od učenika tražimo da uče, rade i napreduju.\nDetaljnije o temama i sadržaju na ovom seminaru možete pogledati na sledećoj stranici: Onlajn seminar ORP\nNačin prijave i učešća na onlajn seminaru\nDa biste učestvovali na ovim ili na nekim drugim našim seminarima potrebno je ispuniti nekoliko uslova i ispratiti mali protokol. Od uslova je potrebno da imate svoju imejl adresu, računar i pristup internetu. Moguće je pristupati seminarima i preko mobilnog telefona, ali zadatke morate raditi preko računara. Seminaru možete pristupati sa bilo kog mesta i u bilo kom trenutku, nije neophodno da u tačno vreme budete na internetu.\nProcedura prijave na seminar je sledeća:\nKada odlučite koji seminar želite da pohađate, pošaljite nam prijavu preko imejla prijava@okc.rs ili popunite obrazac koji se nalazi na sledećoj stranici: Prijava na seminar ...\nNakon toga sačekajte da vam naša administracija odgovori da je vaša prijava prihvaćena i evidentirana.\nPo prihvaćenoj prijavi, naša administracija će vam poslati uputstvo za plaćanje kotizacije ako sami plaćate seminar. Plaćanje može biti preko pošte ili banke, ili preko nekog kolege iz Srbije, a uveli smo i sistem elektronskog plaćanja bez ikakve provizije. U slučaju da ustanova plaća umesto vas, naša administracija će komunicirati sa ustanovom i regulisati plaćanje kotizacije.\nNakon uplate kotizacije, na vašu imejl adresu dobićete korisničko ime i lozinku za pristup našem sistemu za onlajn učenje na kome se nalazi seminar. Uz parametre dobijate i kratko uputstvo kako da pristupite onlajn seminaru i krenete sa radom.\nSledeći korak je pohađanje seminara.\nNa kraju dobijate sertifikat o uspešno završenom seminaru.\nProcedura je krajnje jednostavna i do sada je naše seminare pohađalo (i uspešno završilo) preko 20 000 nastavnika, stručnih saradnika, direktora iz regiona i nisu imali nikakvih tehničkih problema.\nSledeći termin seminara počinje 18. novembra, a prijava je otvorena do 16. novembra.\n"Vidimo se" na seminarima.\nVaša adresa elektronske pošte (obavezno - predlažemo da izbegavate hotmail i live e-mail domene)\nVaš broj telefona (nije obavezno ali korisno)\nŠkola, ustanova u kojoj ste zaposleni\nGrad, mesto u kome je škola, ustanova\n---BiHCrna GoraHrvatskaMakedonijaRepublika SrpskaSrbija\nNaziv seminara na koji želite da se prijavite\nTermin za koji želite da se prijavite\nKomentar ako imate ...\n"Vidimo se" na seminarima 🙂


Moj-eRačun Erste banke za MSP i PREDUZETNIKE Najsavremenija usluga razmene i upravljanja elektronskim računima i dokumentima – Plodna Zemlja\nMoj-eRačun Erste banke za MSP i PREDUZETNIKE Najsavremenija usluga razmene i upravljanja elektronskim računima i dokumentima\nErste Banka je u saradnji sa servisom Moj-eRačun pravnim licima, malim preduzećima i preduzetnicima omogućila najsavremeniju uslugu elektronske razmene i upravljanja izdavanjem, primanjem i arhiviranjem elektronskih računa i dokumenata (eRačuni i eDokumenti). Kako bi se korisnici upoznali sa načinom funkcionisanja i prednostima ove usluge, njeno korišćenje je besplatno za sve klijente Banke tokom promotivnog perioda, do 31. marta 2021. godine.\nMoj-eRačun je informacioni posrednik namenjen elektronskoj razmeni i upravljanju izdavanjem, primanjem i arhiviranjem eRačuna i eDokumenata između pošiljaoca i primaoca. Kao elektronski dokument koji u potpunosti zamenjuje papirni račun poslat poštom, eRačun je overen vremenskim žigom i sertifikatom, koji garantuju njegovu celovitost i validnost.\nOsim jednostavnosti primanja i slanja računa, ova usluga snižava troškove poslovanja, jer umanjuje potrebu za papirom, kovertama, poštanskim markicama ili tonerom. Takođe, korisnici u svakom trenutku mogu da znaju tačan datum i vreme preuzimanja eRačuna, koji imaju status preporučene pošiljke. Pošto eRačuni stižu do primaoca u roku od nekoliko sekundi, usluga kompanijama omogućava i bržu naplatu i likvidnost.\n„Navike klijenata banaka se menjaju, prateći tehnološke trendove i digitalizaciju, koja je u aktuelnoj situaciji još više dobila na značaju. Imajući to u vidu, sa željom da našim klijentima olakšamo svakodnevno poslovanje i pomognemo im da iskoriste sve prednosti digitalizacije za unapređenje svojih poslovnih aktivnosti, sa partnerima iz servisa Moj-eRačun ponudili smo uslugu bezbedne, jednostavne i brze elektronske razmene eDokumenata“, ističe Nikola Stamenković, direktor Sektora poslova sa pravnim licima u Erste Banci, i dodaje: „Kako zakonske izmene predviđaju obavezno uvođenje eRačuna, klijentima smo omogućili da se upoznaju sa svim prednostima ovog servisa tako što će tokom promotivnog perioda bez naknade moći da šalju, preuzimaju i arhiviraju eRačune i eDokumenta i na vreme se pripreme za dalju digitalizaciju svakodnevnog poslovanja“.\nServis obuhvata i Moj-eArhiv, elektronsku bazu dokumenata koja korisnicima omogućava automatsko arhiviranje eDokumenata. Uz pomoć elektronskog arhiva, mogu na brz i jednostavan način da pristupe i pretražuju potrebnu dokumentaciju. Jednom arhiviran elektronski dokument skladišti se 11 godina i dostupan je u svakom trenutku.\n„Pored brojnih prednosti i ušteda, elektronska razmena dokumenata povećava i pravnu sigurnost, jer za svaki račun imate vremensku potvrdu o primanju i slanju. Prema podacima Eurostata, u EU je još pre 13 godina gotovo petina kompanija račune slala u elektronskom formatu. Kako bismo i u ovoj oblasti krenuli dalje putem digitalizacije, potrebno je da ispravni eRačuni budu overeni aplikativnim sertifikatom i vremenskim žigom”, istakla je Magdalena Bogdanović, direktorka kompanije „Doclop doo“, koja je partner Erste Banke i provajder servisa Moj-eRačun.\nOno što je značajno za međunarodno poslovanje je činjenica da je svaki eRačun poslat preko ovog servisa izrađen prema internacionalnom UBL 2.1 standardu, što ga čini prepoznatljivim bilo gde u svetu. Servis Moj-eRačun integrisan je u veliki broj računovodstvenih programa, više od 70 odsto najčešće korišćenih na teritoriji Republike Srbije, a ova mreža se svakim danom širi. Elektronska razmena dokumenata podrazumeva i da kompanije više neće biti u situaciji da izgube eDokumente, jer je moguće preuzeti ih neograničen broj puta.\nOd 1. jula 2021. će pravna lica u Srbiji biti u obavezi da javnom sektoru dostavljaju eRačune, u skladu sa Zakonom o rokovima izmirenja novčanih obaveza u komercijalnim transakcijama, dok Zakon o računovodstvu i Zakon o elektronskom dokumentu, elektronskoj identifikaciji i uslugama od poverenja u elektronskom poslovanju predviđaju obavezno uvođenje elektronskih računa od januara 2022. u poslovanju između pravnih lica.\nTagovieDokumenta Erste banka Mala i srednja preduzeća Moj-eRačun\nEaSi FARMER INVEST Banke Intese Dugoročni KREDITI za registrovana poljoprivredna gazdinstva BEZ zaloge i hipoteke\nOSLONAC Agencija za osiguranje depozita osigurava štedni ulog do 50.000 evra po štediši


“Rama je pogrešio. Ne počinje se sa Srbijom, nego sa Kosovom, a Beograd dolazi na kraju”: Kako je “mini-Šengen” zavadio Prištinu i Tiranu\nIzvor: 011vodič.com, 15.Nov.2019, 09:09\nDogovor zvaničnog Beograda sa Skopljem i Tiranom u vezi sa stvaranjem “mini-Šengena” i boljim protokom ljudi, roba i usluga, između zemalja Balkana, izazvao je loše odnose između Prištine i Tirane.\nKosovski mediji danas pišu o tenziji koja je nastala na relaciji Kosovo-Albanija, a razlog je to što je pre dva dana Edi Rama reagovao na određene izjave osovskih političara i rekao da ugrožavaju albansku spoljnu >> Pročitaj celu vest na sajtu 011vodič.com << politiku.\nAljbin Kurti je javno kritikovao pregovore i ideju “mini-Šengena” nazvaviši to srpskim pokušajem da se stvori “četvrta Jugoslavija”, a Rama mu je poručio da će “porazgovarati o takvim stavovima”.\nKruti je oštro odgovorio albanskom premijeru posebno naglasivši da vlasti u Beogradu ne smeju da budu prvi sagovornik albanskim vlastima.\n“Novi Sad i Ohrid su bili greška, Ne počinje se sa Srbijom. Počinje se dogovorom Kosova i Albanije, nastavlja dogovorom Hrvatska-Bugarska, a zatim zvanično Sarajevo, Podgorica i Skoplje, pa tek na kraju Beograd”, naveo je Kurti.\nSličan stav ima i kandidatkinja za premijera prištinske vlade Vjosa Osmani iz Demokratskog saveza Kosova.\nOna je za prištinske medije rekla da je uverena da je Rama o balkanskom “mini-Šengenu” razgovarao najpre s Prištinom, da bi shvatio da je ta ideja loša za Kosovo.\nPrištinski analitičari konstatuju da je incijativa, koju je pokrenuo predsednik Srbije Aleksandar Vučić, a priključili su joj se premijeri Severne Makedonije i Albanije, Zoran Zaev i Edi Rama, samo produbila podele u odnosima Prištine i Tirane, a krivicu za to vide u obema stranama nespremnim da ojačaju međusobne odnose, prenosi B92.\nThe post “Rama je pogrešio. Ne počinje se sa Srbijom, nego sa Kosovom, a Beograd dolazi na kraju”: Kako je “mini-Šengen” zavadio Prištinu i Tiranu appeared first on 011vodic.com.


Bojana Škrobić Omerović – EAST WEST BRIDGE BOSNIA AND HEZEGOVINA\nHome/Bojana Škrobić Omerović\nBojana Škrobić – Omerović rođena je 10. septembra 1980. godine u Tuzli gdje je završila srednju školu. Po vokaciji je diplomirani pravnik, a studij prava završila je u Sarajevu. Trenutno pohađa postdiplomski studij iz oblasti međunarodnog prava.\nKarijeru je započela već tokom studija, kada je radila za Vijeće ministara BiH na projektu izrade Razvojne strategije za borbu protiv siromaštva, gdje je stekla ogromno radno iskustvo i naučila dosta o ekonomiji. Nakon toga, zapošljava se u Svjetskoj banci kao savjetnik za pitanja mladih u sklopu obrazovanja i zapošljavanja, te vremenom preuzima socijalne programe i projekat finansiranja nevladinog sektora u BiH. U međuvremenu, okušala se i u privatnom sektoru, vodeći kompaniju za marketing i evente New Age gdje je obavljala funkciju managera.\nDugi niz godina obavljala je funkciju direktorice FIC – Vijeća stranih investitora u Bosni i Hercegovina te prošla niz prestižnih fellowship i studijskih programa, poput IVLP programa profesionalne razmjene američke ambasade, studij liderstva na Oxford Keble univerzitetu, itd.\nTrenutno je angažovana kao osnivač i CEO jednog od najvećih poduzetničkih i biznis centara u Bosni i Hercegovini, Networks INT.\nedin84\t2018-01-08T19:58:55+01:00\tOctober 5th, 2017|


U skladištima UIO širom BiH propada 11 miliona KM – SodaLIVE.ba | Lukavački info portal\nU skladištima UIO širom BiH propada 11 miliona KM\nVrijednost oduzete robe koja se trenutno nalazi u skladištima Uprave za indirektno oporezivanje (UIO) širom BiH iznosi oko 11 miliona KM. Od toga 7,9 miliona KM je pravosnažno oduzeto, odnosno za to postoje odluke sudova u BiH, dok se roba vrijedna 3,1 milion KM još koristi kao dokazni materijal.\nU UIO objašnjavaju da se, inače, vrlo teško oslobađaju zaplijenjene robe, jer nema preciznih zakonskih propisa koji to regulišu, a i u sudskim presudama se ne navodi šta raditi s tom robom. Oduzeta roba prodaje se putem aukcije, licitacije ili direktno, što je regulisano internim odlukama UIO, a u slučaju da taj način ne uspije, roba biva donirana, što ide veoma sporo, s obzirom na to da odluku donosi Savjet ministara BiH.\nU UIO kažu da su u prvih šest mjeseci ove godine privremeno oduzeli robu u vrijednosti od preko milion KM, a najviše kafe, proizvoda od kafe, tekstilnih proizvoda i razne tehničke robe i namještaja. U toku 2010. godine vrijednost oduzete robe procijenjena je na preko 2,5 miliona KM, dok je od početka rada UIO, odnosno od 2005. godine, oduzeta roba u vrijednosti od 29 miliona KM.\n“Na nezakonit način robu najčešće pokušavaju uvesti iz Kine, koja je poznata kao jedan od najvećih svjetskih proizvođača raznih vrsta robe. Posebno često pokušavaju uvesti robu koja predstavlja kopiju poznatih svjetskih brendova”, kažu u UIO. Među robom koja se nalazi u skladištima UIO je i oko 1.200 automobila. “Oduzeti su zbog carinskih prekršaja. Ne mogu se prodati jer ne zadovoljavaju standarde definisane zakonskom legislativom za uvoz automobila u BiH, pa samim tim njima ne može biti prometovano niti ih je moguće registrovati”, kazali su u UIO.\nNaime, vozila koja se nalaze na lagerima UIO, poslije okončanja sudskih postupaka, koji traju veoma dugo, ne ispunjavaju osnovni preduslov za uvoz, a to je Euro 3 standard. Nezvanično saznajemo da će ova vozila uskoro biti uništena, odnosno da će UIO javnim tenderom tražiti ponuđača koji ima kapacitete i koji zadovoljava standarde za tako obiman posao.\n• 7,9 miliona KM ravosnažno oduzeto\n• 3,1 milion KM okazni materijal\nPrikupljeno 400.000 KM\nU UIO naglašavaju da je u toku prošle godine iz skladišta izašlo robe u vrijednosti većoj od milion KM, te da je dio uništen u skladu sa odlukama nadleženih sudova, a da je dio robe prodat. U toku 2010. godine održano je 65 direktnih prodaja i 14 aukcija, na kojima je prodavana razna oduzeta roba, a od te prodaje je prikupljeno približno 400.000 KM.


Predstavlјajući pred poslanicima Narodne skupštine Republike Srbije Sporazum između Vlade Republike Srbije i Vlade Ruske Federacije o saradnji u borbi protiv terorizma, ministar Vulin je istakao da Ruska Federacija ima bogato iskustvo za poštovanje kada je u pitanju borba protiv terorizma, kao i da naše službe za tim znanjem i iskustvom ne zaostaju.\nMinistar je precizirao da Sporazum treba da pruži osnovu dalјeg jačanja i unapređenja saradnje u oblasti borbe protiv terorizma, na sveobuhvatan način, kroz razmenu informacija o terorističkim grupama, njihovim vođama i članovima, o njihovim finansijskim sredstvima i načinima njihovog finansiranja, kao i razmenu informacija o vrstama oružja, municije i eksplozivnih sredstava koje koriste terorističke grupe.\nPrema njegovim rečima, terorizam ne pogađa samo Srbiju ili Rusku Federaciju, ili neku od zemalјa sveta pojedinačno, on se može pojaviti bilo gde i bilo kada i često terorističke organizacije svoja zlodela i zločine čine tamo gde se ne očekuje.\n„Srbija je zemlјa kroz koju se ukrštaju različiti putevi, a na tim putevima mnogi koji ne žele dobro, ne Srbiji, nego čitavom svetu mogu da se nađu i prođu. Zato je veoma važno za naše službe da uvek prikuplјaju informacije o ovim licima i organizacijama i da budu spremne da te informacije podele“, rekao je ministar Vulin i objasnio da se informacije mogu razmenjivati po jasno predviđenoj proceduri.\n„Imamo plodnu i bogatu saradnju i nema razloga da u tome stanemo, kao što nema razloga da ne sarađujemo sa bilo kojom partnerskom službom koja može da pomogne Srbiji da ostane bezbedno i sigurno mesto za život svakog od nas“, zaklјučio je ministar Vulin, koji je pozvao poslanike da u danu za glasanje podrže predloženi Sporazum.


Dok većinski sindikati pregovaraju sa Vladom, manjinski "drmaju" Srbijom\nOd novog zakona sve kreće na bolje\nRascepkanu sindikalnu scenu promeniće novi zakon, tvrdi Ranka Savić (ASNS)\nBEOGRAD - Proteklo je više od pola meseca kako štrajkuju zaposleni iz Sindikata lekara i farmaceuta u više od 135 ustanova u Srbiji. Prema podacima Ministarstva zdravlja, štrajkuje se u 88 ustanova ali, svakako, može se reći da je zdravstvo u Srbiji u nekom vidu kolapsa. Iako je organizator štrajka jedan od nereprezentativnih sindikata (nemaju deset odsto zaposlenih u zdravstvu, iako i ne zastupaju sve zaposlene u zdravstvu već 20.000 lekara i farmaceuta) proteklih dana mnogo toga u zdravstvu Srbije je stalo.\nU SLF-u navode da se štrajk obavlja u skladu sa Uredbom o minimumu procesa rada, što ne negiraju ni u Ministarstvu zdravlja, ali prethodnih desetak dana mnogo toga u zdravstvenim ustanovama ne radi.\nI dok su ostali sindikati u zdravstvu u pregovorima s Vladom postigli neko rešenje, postavlja se pitanje kakva je to naša sindikalna scena u kojoj je većinski sindikat nezadovoljan ali pregovara sa Vladom, dok sindikat koji ima svega 13.000 članova uspeva da "drma" Srbijom i da li su većinski sindikati stvarno većinski.\nRanka Savić, predsednica Asocijacije slobodnih i nezavisnih sindikata, kaže da stepen krivice za ovakvu situaciju imaju tri, navodno, reprezentativna sindikata, jer poslednjih šest meseci ne mogu da se dogovore oko termina kad će biti utvrđena reprezentativnost sindikata.\n- Rascepkanu sindikalnu scenu (trenutno u Srbiji ima 18.000 registrovanih sindikata) promeniće novi zakon o sindikatima, po kom će svi sindikati koji deluju parcijalno biti prinuđeni da uđu u neki od tri reprezentativna sindikata. Tako ćemo konačno srediti sindikalnu scenu i oformiti sindikalni pokret - izjavila je Savićeva.\nKad je zdravstvo u pitanju, ona kaže da se njihov sindikat pomirio sa tim da pravo pregovaranja imaju Republički sindikat zdravstva i UGS "Nezavisnost", pa bi tako, po njenom mišljenju i SLF trebalo da poštuje dogovor reprezentativnih sindikata i Vlade.\n- Nisam siguran da upravo država nije proizvela ovaj štrajk da bi kompromitovala i pokazala da nema jačinu jedna grupa radnika koji su u Republičkom sindikatu zdravstva i socijalne zaštite koji ima oko 90.000 članova. Odnosno, možda su jednostavno želeli da zamute sindikalnu scenu i da se, zbog ovakve situacije, u javnosti postavi pitanje smisla samog pojma sindikata.\nSa druge strane, mislim da je ovaj štrajk protivzakonit i Vlada bi trebalo da primeni neke mehanizme kojim će sprečiti dalje ometanje rada onih koji nisu u štrajku - izjavio je juče za "Glas" Milenko Smiljanić, predsednik saveza samostalnih sindikata Srbije.\nSportska gimnazija na Topčiderskoj zvezdi nema fiskulturnu salu\nTomas Keli, generalni direktor "Ju es stila Srbija": počinju pregovori sa sindikatima\nBeograd dogodine domaćin važnog Kongresa\nKonkurs za najuspešniju fotografiju o invalidnosti


NEĆETE UĆI NIKADA U EU! Hrvatska SPUŠTA RAMPU Beogradu, ali ni mi nismo ostali dužni | DNEVNE\nVuk dlaku menja, ali ćud nikada! Baš po toj narodnoj se može gledati i ponašanje Hrvatske u EU, jer su ponovo nakon perioda “mirovanja” zapretili blokadom Srbiji na njenom evropskom putu.\nIzjave koje je dala predsednica Hrvatske Kolinda Grabar Kitarović da će nastaviti da traži od Srbije, ali i od kolega iz EU i Evropske komisije, da se Beogradu ne gleda kroz prste u pregovorima o članstvu ukazuju na nove blokade Zagreba.\n– Strategija proširenja Evropske unije, kao uslov za članstvo, postavlja i rešavanje otvorenih bilateralnih pitanja, kojih je mnogo između Hrvatske i Srbije – granice, manjine, pitanje nestalih i arhiva, sukcesije, univerzalne jurisdikcije. Niko ne treba da se zavarava da će izbeći njihovo rešavanje. Istrajaćemo na tome – poručila je hrvatska predsednica.\nTo je bio dovoljan signal da hrvatski poslanici u Evropskom parlementu spuste rampu za Beograd, a istini za volju to su i jedva čekali. Tako se Srbija našla pred novim, a za neke starim problemom a zove se Hrvatska.\n– Zanimljivo mi je tumačenje koje smo čuli iz Hrvatske, i to od najvišeg zvaničnika te zemlje (predsednice Kolinde Grabar Kitarović), i nekadašnje hrvatske ministarke za EU, u pogledu obaveze rešavanja bilateralnih pitanja pre pristupanja Srbije EU i implikacija na poglavlja 23 i 24, izjavila je ministar za evropske integracije Jadranka Joksimović.\nNaime, navela je ministar, bilateralno po svom značenju podrazumevajuće se odnosi na dve strane u nekom odnosu, procesu, relaciji, te je nejasno i zabrinjavajuće da jedna od strana, zbog toga što je članica EU podrazumeva da je bilateralno zapravo samo forma i uobičajeni i učestali element EU diplogovora, a da su izgleda podrazumevajuće obaveze samo na jednoj strani, onoj koja ima aspiraciju članstva.\nZnači, članstvo u EU neke od država izgleda vide kao eskapizam i amnestiju od sopstvenih nerešenih obaveza u oblasti manjina, povratka imovine, vladavine prava, procesa pomirenja, ocenila je Jadranka Joksimović.\nProces pregovora i poglavlja ne služe i nisu skrojena tako da u njih svako ubacuje svoje bilateralne zahteve prema kandidatu, zato i služe bilateralne platforme da bi se izbegla takva do krajnosti uslovljavajuća budućnost procesa pregovora.\nJoksimović je podsetila da je, uostalom, Srbija poglavlja 23 i 24 na jedvite jade nakon jednog neuviđavnog ponašanja upravo Hrvatske, otvorila u julu 2016. godine. Naime, tokom holandskog predsedavanja EU, u prvih šest meseci 2016, postojala je dobra volja članica i Holandije da se do kraja juna, tj. do kraja njihovog predsedavanja, otvore poglavlja 23 i 24. Delegacija, na čelu sa mnom, otputovala je u Brisel, gde smo po dolasku saznali da je Hrvatska ipak odustala od davanja saglasnosti, što je izvanredno diplomatski nepriličan potez.\nPoglavlja su otvorena tri nedelje kasnije, u julu 2016, početkom slovačkog predsedavanja, i otvaranju je prisustvovao tadašnji premijer (Srbije Aleksandar Vučić) upravo radi značaja koji Srbija pridaje ovim poglavljima.\nDakle, mene ne čude ovakve najave iz Hrvatske, ali evropejstvo mora da se trenira, nekome izgleda treba duže da postane članica u punom smislu praktikovanja evropskih vrednosti, čak i kad je formalno u članstvu, nekome ne treba ni članstvo da bi se ponašao u skladu s principima poštovanja dogovora, rešavanja u dobroj veri i dijalogom, a otvorenih pitanja i slobode u društvu za sve, zaključila je Jadranka Joksimović.


Miško potvrdio dobre vesti za ''Grobare'' - Novo pojačanje već trenira sa crno-belima! - Sportske.net\nMiško potvrdio dobre vesti za ''Grobare'' - Novo pojačanje već trenira sa crno-belima!\nCrno-beli polako, ali sigurno kompletiraju ekipu za novu sezonu.\nPartizan našao novog centra - gorostasnog Grka?Mlada nada srpske košarke stigla u Partizan?Darušafaka, Endi Marej, Stef Kari, Majkl Felps i Partizan!Bez Zvezde u Superkupu, menja je FMP!ŠOK - KK Partizan ostao bez dogovorenog pojačanja!\nOno što se prethodnih dana najavljivalo, danas se obistinilo u praksi - talentovani centar Marko Pecarski priključio se treninzima Partizana i biće novo pojačanje crno-belih ovog leta.\nIpak, još uvek sve formalnosti nisu okončane, a na tu temu se na Tviteru oglasio poznati menadžer Miško Ražnatović.\n''Marko Pecarski je danas počeo treniranje sa KK Partizan. Razgovori oko dobijanja saglasnosti za prelazak su u toku'', napisao je Ražnatović.\nDodatni razlog za zadovoljstvo navijača crno-belih je i to što se i kapiten Novica Veličković priključio treninzima, pa je za očekivati da on i u narednoj sezoni predvodi mladu ekipu Miroslava Nikolića.\nPreneli smo ranije da je na pragu Partizana i grčki centar Janis Dimakopulos, a crno-beli su tokom leta već angažovali Ijana Bejkera, Toma Vilsona, Obrada Tomića, Aleksandra Aranitovića, a dvojac iz Dinamika, Andreja Stevanović i Strahinja Gavrilović, za sada je na probi u Partizanu.\nOd starosedelaca, osim pomenutog kapitena Veličkovića, to su još uvek i Vanja Marinković, Mihailo Andrić, Nikola Tanasković, Slobodan Jovanović i Đorđe Majstorović.


100 miliona evra za digitalizaciju TV u Srbiji\n100 miliona evra za digitalizaciju TV u Srbiji – Personal magazin\nSrbija će za digitalizaciju televizijskog programa do 2012. godine obezbediti između 87 miliona i 115 miliona evra, navodi se u Strategiji za prelazak sa analognog na digitalno emitovanje u Srbiji.…\nSrbija će za digitalizaciju televizijskog programa do 2012. godine obezbediti između 87 miliona i 115 miliona evra, navodi se u Strategiji za prelazak sa analognog na digitalno emitovanje u Srbiji.\nKako se navodi u tom dokumentu, za nabavku opreme za emitovanje programa biće potrebno 75 miliona evra, što će država obezbediti najverovatnije iz međunarodnih kredita i obezbediti garanciju za kredit.\n“Nabavka opreme se predviđa od četvrtog kvartala 2010. godine do četvrtog kvartala 2011. godine, što uz očekivani poček od tri do pet godina” znači da bi otplata trebalo da počne 2015. godine, navodi se u Strategiji koju je Vlada Srbije usvojila 2. jula.\nDodaje se da je Ministarstvo za telekomunikacije i informaciono društvo konkurisalo za 13,5 miliona evra iz pretpristupnih fondova Evropske unije za nabavku emisione tehnike i da je taj projekat svrstan u grupu projekata sa najvišim prioritetom, što znači da je verovatno da će Srbija dobiti taj novac. Kako je Ministarstvo za telekomunikacije ranije najavilo, Emisiona tehnika će biti izdvojena iz Radio-televizije Srbije kao posebno preduzeće, a opremu koju nabavi Srbija će uz naknadu moći da koriste sve televizijske kuće da ne bi morale da kupuju opremu.\nDržava će iz budžeta izdvojiti između 12 miliona i 40 miliona evra da bi građanima nadoknadila deo novca za kupovinu takozvanih set top boksova, odnosno uređaja koji omogućavaju prijem digitalnih signala na starim televizorima. Biće potrebno 12 miliona evra ukoliko subvencije od 50 evra bude dobijalo 30.000 socijalno ugroženih građana, dok će najviši iznos od 40 miliona evra biti potreban ukoliko subvencije od po 25 evra bude dobijalo svih 1,6 miliona pretplatnika RTS-a.\n100 miliona evra za digitalizaciju TV u Srbiji was last modified: July 10th, 2009 by Redakcija\ndigitakizacijaMTIDRadio-televizije Srbijeset topStrategija za prelazak sa analognog na digitalno emitovanje\nEricsson ugovorio poslove sa tri kineska operatora\nInternet i Cyber ratovi


Najveća racija u Nemačkoj ikada › Made-in-Germany.rs\nZbog trgovine ljudima i prinudne prostitucije, nemačka Savezna policija je jutros sprovela najveću raciju u svojoj novijoj istoriji, u kojoj je učestvovalo 1.500 policajaca i pripadnika specijalne jedinice GSG9.\n„Dojče vele“ navodi da su „u najvećoj raciji u novijoj istoriji“, koja je krenula u šest ujutru širom Nemačke, pretražena 63 bordela i stana, pri čemu je od 17 osumnjičenih Nemaca i Tajlanđana, slobode lišeno njih sedmoro.\nMeta racije bila je organizovana grupa sastavljena od 17 ljudi iz Nemačke i Tajlanda, koja se sumnjiči za trgovinu ljudima i prinudu žena i muškaraca na prostituciju. Među žrtvama su i muškarci, takozvani „lejdibojs“, koji su pomoću falsifikovanih šengenskih viza dovođeni sa Tajlanda u Nemačku.\nPrema navodima DW-a, „lejdibojsi“ su rotirani po javnim kućama u 12 nemačkih pokrajina, a o njihovom uzrastu za sada ništa nije poznato. Oni su celu svoju zaradu bili prinuđeni da predaju šefovima organizovane kriminalne grupe, navodno zbog otplate naknade krijumčarima u iznosu od 16.000 do čak 30.000 eura.\nIstraga slučaja je trajala punih godinu dana, a centar dešavanja bio je u najvećoj nemačkoj pokrajini Severnoj Rajni-Vestfaliji. Policija veruje da su osumnjičeni na ovaj način pribavili sebi milionske sume.


Među mjerama vezanim za zdravstveni i sigurnosni aspekt krize, krajiški zastupnici predlažu da Predstavnički dom zatraži od Vlade FBiH izdvajanje četiri miliona KM - tri za Kantonalnu bolnicu i domove zdravlja u USK, a milion za opremanje kantonalnog ministarstva unutrašnjih poslova.\nOd Vijeća ministara BiH i Parlamentarne skupštine BiH traže izmjene odredbi Zakona o strancima koje se odnose na ograničenje broja osoba što žele zatražiti azil u Bosni i Hercegovini, a od Vijeća ministara zasebno, da hitno donese strategiju za upravljanje migrantskom rutom u BiH kako bi kriza bila što ravnomjernije raspoređena u državi.\nPrvom od predloženih mjera, federalni zastupnici iz Krajine zatražili su da odmah prestane govor mržnje prema migrantima i prikazivanje Unsko-sanskog kantona u negativnom kontekstu. U vezi s tim su obrazložili da osuđuju govor mržnje i kontroverzne tekstove u medijima i na društvenim mrežama.\nNarednim mjerama, krajiški zastupnici traže da Vijeće ministara uputi notu svim nadležnim institucijama Republike Hrvatske, Evropskoj komisiji i UNHCR-u, u kojoj će upozoriti na kršenje Konvencije o statusu izbjeglica.\nPrema pdacima nevladinog sektora, u Bosnu i Hercegovinu su vraćeni migranti koji nikad nisu bili na njenoj teritoriji, što je tom konvencijm zabranjeno, obrazložili su pritom ovi zastupnici u njihovom prijedlogu zaključaka današnje tematske sjednice Predstavničkog doma Federalnog parlamenta koja je u toku.\nĆemalović: Alarmantna higijensko-epidemiološka situacija u USK-u\nMinistrica zdravstva Unsko-sanskog kantona Nermina Ćemalović potvrdila je da je usljed migrantske krize alarmantna higijensko-epidemiološka situacija u Unsko-sanskom kantonu.\n"Svakim danom sve više se usložnjava jer je u posljednjih mjesec dana došlo više od 600 migranata. Sada je njih od 5.000 do 6.000, a u dva imigraciona centra 'Bira' u Bihaću i 'Miral' u Velikoj Kladuši ih je oko 3.000. Devedeset posto to su mladići od 15 do 30 godina starosti, a među njima imamo HIV pozitivne, aktivnu tuberkulozu, hepatitis B i C ", kazala je za Fenu Ćemalović, koja danas prisustvuje tematskoj sjednici Predstavničkog doma Parlamenta FBiH posvećenoj migrantskoj krizi.\nIstiče da se u jednoj hali gdje je smješteno 2.000 migranata epidemiološka situacija ne može kontrolisati.\n"Imamo 800 slučajeva svraba, a isto toliko i vašljivosti", kaže Ćemalović, dodajući da među migrantima ima i veliki broj ovisnika o narkoticima.\n"Doktori hitne medicinske pomoći su 80 posto migrantima na usluzi, a 20 posto građanima", istakla je Ćemalović.\nKako dodaje, imaju dovoljan broj ljekara i žele držati situaciju pod kontrolom, ali je najveći problem finansijski. "U Kantonalnoj bolnici u Bihaću kapacitet je dovoljan i prepun koji je vezan za domicilno stanovništvo. Uz pojavu bilo kojih zaraznih problema Infektivni odjel nije u mogućnosti primiti sve oboljele", rekla je Ćemalović.\nPoručila je da su migranti faktički okupirali Bihać, gdje se više ne može vidjeti običan građanin. "Djevojke iz straha ne mogu normalno kretati ulicama jer se boje migranata. Oni su upravo jednoj djevojčici koja im je kao volonter donosila hranu slomili ruku. Zaista se stvašta dešava i zato nam je prijeko potrebna pomoć", kazala je Ćemalović.\nNa sjednici se očekuje usvajanje zaključaka, kojim bi Federacija BiH adekvatno odgovorila na trenutne izazove s kojima se suočava Unsko-sanski kanton usljed migrantske krize.\nAtrakcija / Fena / Federalna.ba\nPrlić neće u BiH služiti kaznu\tZaposleni u Ministarstvu lažirali podatke, moraju da vrate novac za prevoz


Predlog zakona o sprečavanju korupcije razmatra se u redovnoj skupštinskoj proceduri\nDatum objave: 15-05-2019\nNa dnevnom redu skupštinskog zasedanja koje je u toku nalazi se Predlog zakona o sprečavanju korupcije. Ovim Predlogom Zakona uređuje se položaj i odgovornost Agencije za sprečavanje korupcije, tretira se pitanje sukoba interesa, zatim pitanje kumulacije javnih funkcija, obavezno prijavljivanje imovine i prihoda lica koja obavljaju javnu funkciju.\nTakođe, predmet novog zakona jeste zabrana javnim funkcionerima da imaju privatni interes koji utiče na obavljanje javne funkcije, kao i nespojivost poslova sa obavljanjem javne funkcije u smislu davanja saveta, osnivanje privrednih društava, učešće privatnog kapitala u privredna društva od strane lica koja obavljaju javnu funkciju itd.\nOsim navedenog, Predlog zakona propisuje da lice koje obavlja javnu funkciju ne može da bude član udruženja, ne može da bude zastupnik udruženja, potom ne može da ima funkciju u političkoj stranci itd. Pitanje primanja poklona zaslužuje posebnu pažnju u smislu da javni funkcioner ili član porodice ne sme da prima poklone, izuzev protokolarnog i prigodnog poklona. Obaveza lica koje obavlja javnu funkciju jeste i dostavljanje Izveštaja Agenciji o visini imovine i prihodima koje ostvaruje za vreme obavljanja javne funkcije.\nUkoliko se usvoji Predlog zakona o sprečavanju korupcije, Zakon stupa na snagu osmog dana od dana objavljivanja u "Službenom glasniku RS", a primenjuje se od 1. septembra 2020. godine.\nStupanjem na snagu ovog zakona prestaje da važi Zakon o Agenciji za borbu protiv korupcije ("Službeni glasnik RS", br. 97/2008, 53/2010, 66/2011 (odluka US), 67/2013 (odluka US), 112/2013 (autentično tumačenje) i 8 /2015 (odluka US)).


Partizan: Komšije se bave propagandnim ratom - Domaći fudbal, Fudbal, Top News\nPartizan: Komšije se bave propagandnim ratom\nAleksandar Milosavljević 25.11.2013., 14:20\nPotpuno očekivano nakon Crvene zvezde koja je svoje saopštenje povodom meča Voždovac – Partizan izdala još u nedelju i Fudbalskog saveza Srbije koji je danas izneo svoj stav i odgovorio na optužbe koje su stigle sa Marakane, oglasio se i Partizan jedini od tri strane koji je bio direktan učesnik spomenutog duela.\nSaopštenje FK Partizan vam prenosimo u celosti, a tokom dana možete da očekujete i nove reakcije pre svega iz Ljutice Bogdana pošto nema sumnje da će crveno-beli odgovoriti na optužbe koje stižu iz Stare Pazove i sa druge strane Topčiderskog brda.\n„Propagandna akcija FK „Crvena zvezda“ nastavlja se nesmanjenom žestinom. Utakmice FK „Partizan“ pomno se prate i analiziraju, očigledno više nego sopstvene, saopštenja su uvek spremna, optužbe i pretnje prepoznatljive.\nMeđutim, postoje i činjenice koje ne mogu da ospore ni autori crveno-belog propagandnog rata. Te činjenice govore da je FK „Partizan“ u prethodnih 13 kola tekućeg prvenstva na tri utakmice drastično oštećen sudijskim greškama – na utakmici sa Radničkim u Nišu /nedosuđeno igranje rukom i crveni karton za protivničkog igrača/ i na utakmicama sa Napretkom i Donjim Sremom u Beogradu /nedosuđeni kazneni udarci, penali/. Od pomenute tri utakmice FK „Partizan“ je samo na jednoj slavio pobedu.\nKako se te nesporne činjenice uklapaju u tezu o „konstantnoj pomoći sudija“, „lakrdiji“ „neregularnom prvenstvu“? Naravno ne uklapaju se, jer su tvrdnje FK „Crvena zvezda“ neistinite, isfabrikovane u glavama onih koji su uvereni da je neprestano obmanjivanje širih narodnih masa jedini produktivan posao u Srbiji.\nKako je moguće da samozvani borci za pravdu i poštenje u srpskom fudbalu reaguju samo kada im sudijske greške ne idu u prilog, a ćute kada im iste koriste? Kakav je to jednostrani smisao za pravdu, selektivni moral, poštenje koje se aktivira po potrebi? Na „spornoj“ utakmici sa FK „Voždovac“ dogodilo se i udaranje laktom igrača FK „Partizan“ Vladimira Volkova u protivničkom kaznenom prostoru, za šta je sankcija jedanaesterac i crveni karton. Kako je moguće da „sokolovo oko“ iz ulice Ljutice Bogdana nije primetilo ovaj detalj?\nU „Crvenoj Zvezdi“ su se svojski potrudili da princip objektivnosti u potpunosti izvrgnu ruglu, jer su se sa pričom o „neregularnosti“ pojavili u prvenstvenom kolu u kome je njihovom protivniku neopravdano poništen izjednačujući pogodak?! Očigledno naši rivali misle da njihove fraze i parole imaju zaslepljujući efekat na fudbalski narod, pa niko ne može da vidi nešto što je očigledno.\nSudijske greške sastavni su deo fudbalske igre. Očigledno je da je na utakmicama Partizana ove jeseni bilo mnogo sudijskih grešaka, više njih na štetu našeg kluba. Ne čudimo se tome jer su od strane „večitog rivala“ sudije izložene neizdržljivom, neljudskom pritisku. Da li i mi treba da galamimo posle svake utakmice, da tražimo ostavke svih i svakoga, izvodimo navijače na ulice? Da li će se neprestanim pretnjama i kreiranjem atmosfere haosa popraviti stanje u srpskom fudbalu?\nOčekujemo da autori propagandne kampanje objave imena članova „neformalne grupe ljudi“ koja ne dozvoljava da se FK „Crvena zvezda“ kvalifikuje za UEFA Ligu Šampiona već 20 godina, odnosno otkada to takmičenje postoji?! Ko su ti misteriozni političari, moćnici koji pomažu FK „Partizan“ da osvaja titule u nizu i kako to čine?\nSportski pristup podrazumeva prihvatanje sudijskih grešaka i pomoć fudbalskoj organizaciji da se broj tih grešaka smanji. Sportski pristup takođe podrazumeva analizu sopstvenog rada i grešaka, mere da se te greške otklone. Obmanjivanje javnosti, huškanje navijača, optuživanje bez osnova, pretnje i pritisci su sve samo ne sportski pristup. O ciljevima kampanje govorili smo više puta, ponovićemo ih još jednom – zastrašiti rivale, službena lica, fudbalsku organizaciju, opravdati se pred navijačima i javnošću za sopstvene greške i promašaje, izazvati na silu i bez argumenata promene u fudbalskoj organizaciji. Fudbalska Srbija proceniće da li takvim metodama fudbalski sport može da napreduje.“\nPrethodna vest Markota zaobišao Cedevitu i vratio se u Baskiju\nSledeća vest Gogić: Mnogo nam znači pobeda u derbiju\nNOVI PAZAR IMA NOVOG TRENERA! Evo ko dolazi na ‘vruću’ klupu superligaša!\nVladimir Andonov 25.02.2021., 18:30\nODREĐENI ARBITRI ZA NAREDNO KOLO SUPERLIGE: U Inđiji sudi Simović, dok će u Beogradu pravdu deliti Anđelovski\nHotSport 25.02.2021., 15:30\nMarkota zaobišao Cedevitu i vratio se u Baskiju\nGogić: Mnogo nam znači pobeda u derbiju


Prvi međunarodni kongres u Srbiji o betonu - PODOVI\nIndustrijski podovi Prvi međunarodni kongres u Srbiji o betonu\nTema prvog međunarodnog kongresa građevinskih materijala koji će održati od 22. do 25. septembra 2016. u Magacinu Macura u Starim Banovcima biće beton.\nTokom četiri dana kongresa učesnici će imati priliku da od evropskih i svetskih stručnjaka iz domena tehnologije i primene betona čuju najnovije informacije i saznanja o novim mogućnostima oblikovanja i primene beton.\nKlaus Bolinger, Patrick Fontana, Matthias Bauer – samo su neki od arhitekata koji će svoje bogato svetsko iskustvo i znanje stečeno kroz rad na nekim od najznačajnijih svetskih projekata, podeliti sa svim zainteresovanim domaćim inženjerima i arhitektama.\nBodovi za članove komore\nInženjerska komora Srbije, kao suorganizator ovog kongresa, dodeljuje svim učesnicima kongresa koji su članovi Inženjerske komore Srbije bodove za stručno napredovanje Kongres, prateća izložba BETON i radionice održaće se u prostoru Magacina Macura u Starim Banovcima, na obali Dunava, što će omogućiti neformalno druženje i otvoriti priliku za diskusiju, razmenu znanja, ideja i iskustava, za razmišljanje, upoznavanje i networking.\nKonges organizuje magazin Eko kuća, organizacija OFROOM (Beč, Austrija) i Muzej i Magacin Macura, a u saradnji sa Arhitektonskim fakultetom Univerziteta u Beogradu, Inženjerskom komorom Srbije i Nemačkom organizacijom za međunarodnu saradnju GIZ.\nPrethodni tekstI mi ćemo hodati po vodi\nSledeći tekstZeleni krov- zelena zgrada


Četiri načina na koje duhanski lobi u FBiH pokušava zaustaviti zabranu pušenja - mojusk.ba\n“Očekivano, duhanska industrija daje najveći otpor zakonu, ali bez obzira na sve taktike kojima se koristi, mi smo tu da ih razotkrijemo, predstavimo i u konačnici ostavimo javnosti da donesu zaključke. Aktivnost duhanskog lobija na zaustavljanju ili usporovanju efikasnih zakonskih rješenja nije samo realnost u Federaciji BiH. Istu aktivnost možemo analizirati i u svim zemljama koje su donijele ili donose ovakve zakone zbog čega su taktike duhanske industrije posebno predvidljive. Prilično smo sigurni da nije slučajnost to što su iste pojave prisutne i u FBiH. Ovdje se radi o ‘uhodanoj’ strategiji zagovaranja protiv zakona kojoj je jedini cilj zaštita profitnih interesa na račun zdravlja građana, a mi ćemo kontinuirano raditi na tome da nastavimo pozivati i građane i donosioce odluka na oprez”, navela je Knežević za Fokus.ba.\nCentralna javna rasprava o Nacrtu zakona o kontroli i ograničenoj upotrebi duhana, duhanskih i ostalih proizvoda za pušenje u FBiH završena je 11 oktobra. U daljoj proceduri Federalno ministarstvo zdravstva će odgovoriti na sve primjedbe i sugestije, te uz obrazloženje odlučiti hoće li praviti promjene u trenutnom tekstu zakona.\nUdruženje PROI od samog početka posebno ističe problematiku pasivnog pušenja kao ugrožavanje osnovnog ljudskog prava na zrak koji ne ugrožava zdravlje i život.\n“Trenutno zastarjeli i neadekvatan zakon razlog je zbog kojeg su brojni zatvoreni javni prostori i dalje ispunjeni duhanskim dimom. U cilju adresiranja ovog problema pokrenuli smo i javnu kampanju ‘Smeta Mi’ koja se bavi ovom problematikom, koju smo inicirali u okviru našeg projekta ‘Ostvarivanje ljudskih prava i temeljnih sloboda kroz kontrolu duhana’ kojeg finansira EU. Upravo ovo pravo na zrak koji ne ugrožava život se sada svakodnevno krši zbog duhanskog dima koje nažalost sveprisutan, bez obzira radi li se o firmama, institucijama ili ugostiteljskim objektima”, kazala je Knežević.\nDodala je da dinamika rješena u ovoj kao i u mnogim drugim oblastima ovisi od propisanih procedura i od okolnosti koje se uglavnom ne mogu predvidjeti, na koje postoji ograničena moć utjecaja.\n“Kao nevladina organizacija koja već duži niz godina djeluje u oblasti kontrole duhana, učinit ćemo sve što je u našoj moći da što prije dođe do usvajanja efektivnih zakonskih mjera u istoj. Ono što smo vrlo aktivno činili do sada i što ćemo činiti i u budućnosti je informiranje javnosti o svim izazovima koji su pred nama i naglasak interesa svih građana, a ne profitnih interesa velikih industrija. Posebno smo okrenuti informiranju predstavnika vlasti i svih uključenih donosioca odluka jer su oni ti koji su nadležni za konačno uvođenje ili neuvođenje zakona, zbog toga je vrlo značajno da upravo oni budu detaljno informirani o taktikama duhanske industrije i da razumiju da je miješanje duhanske industrije u rad vladinih institucija koje rade na donošenju zakona neprihvatljivo, što je propisano i članom 5.3 Okvirne konvenciije o kontroli duhana”, zaključila je Knežević.


11,5 miliona dinara za amatere u kulturi | TV KANAL 9 NOVI SAD\nNaslovna EMISIJE 11,5 miliona dinara za amatere u kulturi\nReč je o 11,5 miliona dinara koji su za ovu vrstu podrške opredeljeni u okviru rebalansa pokrajinskog budzeta i koji bi, kako je naglasio pokrajinski sekretar za kulturu, trebalo da podstaknu oživljavanje zapostavljenog, a time i posustalog amaterizma.\nOd tog iznosa 7,1 miliona namenjeno je projektima kulutrno-umetničkih društava i udruženja u AP Vojvodini, a 4,4 miliona amterskim društvima iz Vukovara.\n„Kao neko ko je dugo godina i sam bio predsednik Saveza amaterskih društava Vojvodine, znam koliki je značaj amaterizma. Po procenama, amaterizmom u kulturi se samo u Vojvodini bavi između 150.000 i 200.000 ljudi koji su, nošeni najčistijim emocijama, čuvari tradicije i koji zaslužuju mnogo veću podršku od one koju sada imaju“, rekao je sekretar Štatkić.\nStoga je, prema njegovim rečima, današnje uručenje ugovora tek početak sveobuhvatne i kontinuirane pomoći razvoju amaterizma, kako u pokrajini, tako i u regionu, gde on, kao svojevrstan čuvar tradicije i identiteta Srba, ima još veći značaj.\nTo je potvrdio i Srđan Jeremić, predsednik Zajedničkog veća opština u Vukovaru, naglasivši da će ova pomoć nekim od kulturno-umetničkih društava iz tog dela Hrvatske bukvalno značiti opstanak.\n„Reč je o društvima koja nisu dobila podršku iz hrvatskih fondova koji su za to namenjeni i ovo će im udahnuti novi život. U negovanju i čuvanju našeg identiteta ova podrška je veoma značajna, a posebno želim da zahvalim na izuzetnom razumevanju na koje naizlazimo u Pokrajinskom skretarijatu, razumevanju kakvog nije bilo nikada ranije. Mi to shvatamo i kao obavezu koju ćemo, budite uvereni, i ispuniti“, dodao je Jeremić.\nIspred novosadskog KUD „Svetozar Marković“ obratio se direktor Zoran Pavlović, rekavši da to društvo ove godine obeležava izuzetan jubilej – sedam decenija rada i čuvanja i promovisanja narodne tradicije.\nNa konkursu za finansiranje projekata i programa u oblasti zaštite i očuvanja tradicionalnog stvaralaštva Srba u AP Vojvodini i kulturnog nasleđa Srba u regionu, ove godine su podržana kulturno umetnička društva i druga udruženja iz Vukovara, Novog Sada, Kovilja, Kanjiže, Kljajićeva, Ostojićeva, Padeja, Ruskog Sela, Temerina, Uljme i Inđije.\nPrethodni tekstGrad realizuje odluku posle 80 godina – Kralj Petar I dobija spomenik\nSledeći tekstU petak OK Vojvodina protiv Radničkog


NEKONTROLISANI PAD VEŠTAČKOG SATELITA | agroekonomija\nNEKONTROLISANI PAD VEŠTAČKOG SATELITA\nVeštački satelit bi uskoro trebao da se uputi kroz atmosferu prema površini Zemlje. Satelit težine 6,5 tona je star 20 godina i trebalo bi krajem septembra ili početkom oktobra da uleti u atmosferu.\nProblem je, kako je NASA navela, to što se ne zna još uvek gde će pasti.\nLansiran je 1991. godine pomoću šatla Discovery, koji je zajedno sa ostalim šatlovima otišao u penziju, odnosno muzej.\nPutanja se vidi na sledećoj slici:\nViše o ovome videti na: SVEMIR\n6 thoughts on “NEKONTROLISANI PAD VEŠTAČKOG SATELITA”\n19 septembra, 2011 u 6:55 pm\nSimpatican problem :D. Posto Srbija „nema dovoljno“ svojih muka mozda bi penzos mogao negde kod nas da „sleti“ i priusti nam jos malo zabave uz onu koju vec decenijama imamo…. 🙄 😀 Predlazem da bar muzeje u Srbiji zaobidje jer ce ‘leba iz ruku da mi uzme… 😀\n19 septembra, 2011 u 7:21 pm\nMuzeje mora za zaobiđe pa neka padne gde hoće.\n19 septembra, 2011 u 7:44 pm\nBar on nek’ nam kulturu ne rusi i ovako joj nije lako :D.\n19 septembra, 2011 u 8:24 pm\nTako je, nije joj lako, pa ne treba i da „pogine“.\n21 septembra, 2011 u 1:14 pm\nBaš sam juče slušala o njemu na tv, i obećaše nam da ne treba da strahujemo. Postoje neki „presretači“, koji „sredjuju“ satelit da padne baš tamo gde treba! 🙂\n21 septembra, 2011 u 3:38 pm\nOstaje nam da verujemo u obećanje.


Kostiću sve srpske šećerane - Bizlife.rs\n14:33 Beograd, 20/10/2011\nPredsednik MK grupe Miodrad Kostić izjavio je da je nalogičnije da njegova kompanija kupi grčki Hellenic Sugar.\n“Onaj ko bude kupio Hellenic Sugar, sačuvaće barem jednu šećeranu od dve, koje ta kompanija ima u Srbiji i biće orijentisan na Grčku. S obzirom na to da mi već imamo 50 odsto srpskog tržišta najlogičnije da kupac bude MK Grupa da bismo objedinili to tržište i pripremili se za ulazak u EU”, kazao je on u intervjuu za novi broj mesečnika Magazin Biznis.\n“Ako sve šećerane u Srbiji nestanu, to je gubitak oko 3.000 radnih mesta, ali to je gubitak i još 80.000 do 100.000 radnih mesta onih koji su neposredno vezani za industriju šećera”, kazao je on.\nKostić je kazao da je MK grupa već poslala zahtev srpskoj antimonopolskoj komisiji, pošto je ta kompanija ušla u uži krug potencijalnih kupaca Helenik šugara i dodao da očekuje pozitivan odgovor komisije.\nNa pitanja čime će dokazati da MK grupa neće biti monopolista Kostić je kazao da je dokaz za to što referentno tržište kompanije nije Srbija već EU, gde kompanija zauzima dva odsto tržišta.\n“Mi već sada proizvodimo 250.000 tona šećera (od 300.000 tona kapaciteta) i polovinu izvozimo jer je ukupna srpska potrošnja 200.000 tona. Mi smo već sada 50 odsto veći od ukupne srpske potrošnje”, istakao je on i dodao da tržišni mehanizmi ne dozvoljavaju MK grupi da zloupotrebi monopolski položaj.\nKompletan intervju Biznis magazina sa predsednikom MK grupe pročitajte OVDE


Mile Matić: Faktoring ubrzava kretanje robno-novčanih tokova - infoBirač\n– Kompanija ‘Alumina’ je iskazala zainteresovanost kako za međunarodni, tako i za domaći faktoring – kaže Matić, te pojašnjava da se faktoringom novac ubrizgava brže, investicioni ciklus se odvija brže, jednostavno pravi se pomjeranje u okviru ekonomskih kretanja, što je neophodno za poslovanje i poboljšanje likvidnosti.\nPrema njegovim riječima, u ovom periodu domaći faktoring funkcioniše, što je veoma značajno gdje smo mi dužnik, jer svi naši, uslovno rečeno, lokalni dobavljači koriste taj opseg prava koji dolazi iz faktoringa i ubrzavaju se njihovi tokovi.\n– Mi ćemo i dalje sarađivati sa bankama, uključujući resore razvojnih banaka i faktoring društva, da probamo da radimo međunarodni faktoring, što je nama jako značajno jer imamo uvijek u prosjeku petnaestak miliona evra nedospjelih potraživanja od ino kupaca od kojih je većina listirana na međunarodnim berzama sa reputacijom AAA+, što znači da je praktično rizik za otkup potraživanja prema njima nepostojeći – rekao je Matić.\nMatić je naglasio da sve ide brže, jer se lakše dolazi do novca i obrta novca, te da se rokovi skraćuju, što je normalna pozicija kako bi išlo u korak sa svijetom.\n– To je sve značajno za poslovanje kompanije ‘Alumina’. Naravno, nismo još iscrpili sve mogućnosti, ali imamo permanentno stalnu komunikaciju sa banakama da sve ovo apsorbujemo u kapacitetu koji kompaniji treba – rekao je Matić.\nOdsvirao uživo „Marš na Drinu“ na balkonu u Z-zgradama (VIDEO)


Povratnicima u Doboju 300.000 KM za poljoprivredu\nYou are here: Home / BiH / Ekonomija / Vijesti / Povratnicima u Doboju 300.000 KM za poljoprivredu\nPredstavnici Ministarstva raseljenih lica i izbjeglica Federacije BiH potpisali su u Doboju ugovore sa 38 korisnika kojima je ovo ministarstvo obezbijedilo 300.000 KM za nabavku poljoprivrednih mašina, građevinskog materijala, plastenika, te krupne i sitne stoke.\nRiječ je o korisnicima projekta federalnog Ministarstva raseljenih lica i izbjeglica, s ciljem njihovog održivog povratka, istakao je koordinator projekta Sevlid Hurtić.\nOn je pojasnio da je na projekat mogao da aplicira povratnik sa porodicom čije je prebivalište u Doboju, a koji ima najmanje pet dunuma zemlje u vlasništvu ili pod zakupom.\n“Korisnici će dobiti traktore, motokultivatore, priključne alatke, štale, sredstva za kupovinu sitne i krupne stoke. U roku od mjesec dana od potpisivanja ugovora, firma koja je prošla na tenderu isporučiće opremu”, izjavio je Hurtić.\nGradonačelnik Doboja Boris Jerinić podsjetio je da je grad Doboj sa 40 odsto učestvovao u nizu projekata Ministarstva raseljenih lica i izbjeglica Federacije BiH kada je riječ o povratničkoj populaciji u ovoj lokalnoj zajednici.\nOn je zahvalio federalnom ministru Edinu Ramiću kojem će na svečanosti 27. juna, povodom obilježavanja Dana grada – 28. juna, biti uručena Plaketa grada za doprinos suživotu i realizaciji projekata na području Doboja.\nStoltenberg u posjeti Sjevernoj Makedoniji 03.06.2019.\nNa Balkanu zagađenje najvišeg stepena u Evropi 03.06.2019.


Otvara se najduži viseći most za pešake na svetu: 516 metara divote /video, foto/ - 17.10.2020, Sputnik Srbija\nŠezdesetak kilometra od Porta, u portugalskom gradiću Arouka uskoro se otvara najduži pešački viseći most na svetu. Dug je čak 516 metara, po čemu je dobio i... 17.10.2020, Sputnik Srbija\n14:05 17.10.2020 (Osveženo: 03:10 26.08.2021)\n© Foto : printscreen/Youtube/ InteressesPtUskoro otvaranje najdužeg visećeg pešačkog mosta na svetu\n© Foto : printscreen/Youtube/ InteressesPt\nDa biste prošli od jednog do drugog kraja, potrebno je pet do deset minuta. Vreme prelaska se može i povećati u zavisnosti od toga da li će se zastati tokom hodanja iz straha od visine ili želje da se divite spektakularnim prizorima na kanjon.\n— Akakije Akakijevič (@basxmacxkin) October 17, 2020\nMost „516 Arouka“ trebalo bi da bude otvoren tokom sledeće godine, ali tačan datum još nije poznat. Kada bude otvoren i službeno svrgnuti s trona dosadašnjeg pobednika, najduži viseći most u Cermatu u Švajcarskoj, koji je dug oko 500 metara, prenosi portal "Punkufer".


Suspendovan nastavnik u OŠ Miloje Zakić! - Kursumlija Bez Cenzure\nSuspendovan nastavnik u OŠ Miloje Zakić!\n24 decembra, 2019 8 komentara\nNastavnik fizičkog vaspitanja u OŠ „Miloje Zakić“ u Kuršumliji Života Vuksanović suspendovan je s posla, nakon incidenta u kome je ošamario učenika petog razreda te škole, saznaje Danas.\nU Ministarstvu prosvete potvrđeno je našem listu da je protiv nastavnika pokrenut disciplinski postupak, ali više detalja o ovom događaju nisu želeli da iznose.\nNastavnik Života Vuksanović, međutim, tvrdi da nije udario šamar učeniku već da je bilo fizičkog kontakta i guranja.\nOn je u razgovoru za Danas kratko rekao da je disciplinski postupak protiv njega pokrenut i da više nema šta da kaže. Vuksanović, inače, uskoro ispunjava uslov za penzionisanje, a ako se pokažu kao tačni navodi da je ošamario učenika, moglo bi se desiti da radni vek ne završi u školi, nezvanično nam je rečeno u Školskoj upravi Niš.\nU Ministarstvu prosvete kažu i da se ispituje još jedan slučaj prijavljenog nasilja nastavnika nad učenikom OŠ „Miloje Zakić“, ali ni o tome nisu želeli da govore.\nKako saznajemo, Ministarstvu je upućena anonimna prijava protiv nastavnika matematike u toj školi, koji je navodno udario učenika šestog razreda, nakon što je on učestvovao u tuči. Međutim, otac tog đaka izjavio je našem listu da njegov sin nije učestvovao u tuči već da je bilo koškanja među decom, kao i da je dete reklo da nastavnik nije bio nasilan prema njemu.\nŠta se tačno desilo pokušali smo juče da saznamo od direktorke škole Radice Jović, ali je ona prekinula vezu kada smo se predstavili, ne sačekavši da čuje pitanje. Nju je, inače, pre nekoliko meseci ministar prosvete Mladen Šarčević smenio zbog toga što nije u propisanom roku obavestila školsku upravu o slučaju nasilja nad učenikom prvog razreda, ali je posle žalbe vraćena na dužnost.\n1 od 5 000 000 on 24 decembra, 2019 9:39 am\nA drugi nastavnik je ovaj u crvenom, ne znam zašto je jedan suspendovan a drugi ne kad su i jedan i drugi SNS. Verovatno što je ovaj drugi mlađi ili sto je direktorkin savetnik!\nSa sa on 24 decembra, 2019 9:51 pm\nTo je nas buduci predsednik opstine.\nIznenadjenje on 25 decembra, 2019 2:50 pm\nAhhhhhaaaaa jeste, pogotovu sad posle ovih zahteva gradjana za socijalna davanja koja se predaju u opstini, a odluku je potpisao predsednik skupstine, neki Lovic.\nDjole on 25 decembra, 2019 6:52 am\nNiko ne tolerise nasilje, ali ovde nije pomenuto kucno vaspitanje deteta koji je na najvulgarniji nacin vredjao profesora, o tome se ne pise? Prvenstveno roditelji trebaju da nauce svoju decu kucnom vaspitanju!\n1 od 5 000 000 on 25 decembra, 2019 3:30 pm\nPa pošto roditelji ne znaju da vaspitaju decu zato su NAPREDNjACI doveli direktorku Radicu Jović iz druge škole da pod njenim pokroviteljstvom SNS nastavnici udaraju deci šamare, klempe, zauške, udaraju po glavi, čupaju uši, pritiskaju kredom. Vaspitanje na nivou!\nZato u toj školi i ima toliko nasilja mediju decom uče od svog nastavnika!\npravna država on 25 decembra, 2019 3:40 pm\n,, Nemote bre,, Lovića i direktorku oni su ,, vlas’,, nemoj da neko direktorki ,, rekne,, nešto slučajno, a decu udarajte što više i jače kad su nevaspitana da se vaspitaju.\nSamo da znaju direktorka i Lović da je to zlostavljanje i krivično se odgovara!!!\nPera on 25 decembra, 2019 3:44 pm\nKrstic blokira magistralu i Vidic ce da to iskoristi pa da od tih para koje je trebao da podeli povericima SIK-a on ce da podeli po 38 000 din da bi kupio glasace .Providno Vidicu ,moraces nesto sam da smislus i da uradis za ovaj narod ,a i to si imao dva mandata vremena sad ti je kasno MOZES SAMO DA SE SPREMIS ZA APSANU!!\nSavest on 25 decembra, 2019 4:25 pm\nPozivam Radicu Jović, razrešenog direktora,, ( jer je ona sada direktor kao što je Siniša Mali doktor nauka) da otpusti Lovića i dokaže da ne prikriva nasilje! Možda i ovog puta obmane Šarčevića ali kuršumličane sigurno neće!


Kolumbijka prodala nevinost 12 maloletnih ćerki\nMargarita de Hesus Zapata Moreno (45) iz Kolumbije uhapšena je zbog prodaje devičanstva svojih ćerki. Zapata ima ukupno 14 dece, a kad bi njene ćerke, kojih ima 13, navršile dvanestu godinu, prodavala je njihovu nevinost platežnim mušterijama, po ceni od oko 200 evra. Devojčice bi zatim prisiljavala da se bave prostitucijom i na taj način izdržavaju porodicu.\nZapata Morenova nakon hapšenja, sa Dazom, sučesnikom u silovanju i podvođenju dece i ocem bebe ćerke koja ju je prijavila\nSve je otkriveno kada je jedan od ćerki koje su prošle ovakav “tretman”, sada šesnaestogodišnjakinja, majku prijavila jer ju je prisiljavala da pobaci dete koje nosi, najverovatnije zato da ne bi morala da prekida “posao”.\nZajedno sa majkom uhapšen je i Tito Kornelio Daza (51), biološki otac devojčine bebe i saučesnik u silovanju i podvođenju dece.\n- Mučno je videti da majka radi tako nešto - izjavio je za medije šef policije Karlos Melendez, koji radi na ovom slučaju.\nIstraga je pokazala da samo dvoje od 14 Zapatine dece - devojčica od 9 i dečak od 11 godina, još uvek nisu uključeni u prostituciju, i ta deca su dodeljena na brigu socijalnoj službi, dok ćerka koja je prijavila majčine zloupotrebe odlazi na psihološka savetovanja u Kolumbijskom institutu za porodicu.\nZapata i Daza su optuženi za seksualnu zloupotrebu maloletnih lica mlađih od 14 godina i za prisiljavanje na prostituciju, a ako budu osuđeni preti im kazna od 10 godina zatvora.\nAngola: Zamrznuta imovina ćerki bivšeg predsednika